Počinje rušenje nestabilnog dela zgrade Generalštaba\nZgrada "starog" Generalštaba na uglu Ulice Kneza Miloša i Nemanjine konačno će, 16 godina pošto je pogođena u NATO bombardovanju, biti rekonstruisana, pošto su danas počeli radovi na pripremi terena za rušenje jednog njenog dela.\nOn je rekao da je firma "Elita-kop" dala najpovoljniju ponudu.\n- Želja nam je da se zadrži prednji deo i da se veza koja postoji sa starim Generalštabom uspostavi i da u tom objektu Vojska Srbije može da ima neke dalje aktivnosti - rekao je Gašić.\n- Ovo što spolja vidite, nije ni približno loše koliko je to unutra, tako da, iz godine u godinu, sve je veći rizik po prolaznike i moramo da taj deo objekta sklonimo i hvala Bogu da bude u zemlji dovoljno para, da možemo ponovo da izgradimo ovaj blok za potrebe vojske - rekao je Gašić.\nDodao je da će, pored izvođača radova, pirotehnička ekipa vojske biti tu za svaki slučaj non-stop, iako je, kako je rekao, objekat pregledan i nema zaostataka "sredstava" iz 1999.\n- Učinićemo sve da bude maksimalna bezbednost i radnika koji rade na rušenju, kao i prolaznika i vozača - rekao je Gašić.\nNačelnik Uprave za infrastrukturu Ministarstva odbrane pukovnik Milorad Đokić rekao je da za sada sve aktivnosti idu po planu i da se sve predviđene mere sprovode. "Procenjena površina rušenja je negde oko 5.000 kvm. Za izvođenje tih radova koristiće se vrlo složena tehnika koju "Elita-kop" ima", rekao je Đokić.\nGeneralštab Rušenje Priprema


Emirati i Jordan izrazili protest Izraelu zbog nasilja u Jerusalimu | Kosova.info\nDom|Najnovije|Emirati i Jordan izrazili protest Izraelu zbog nasilja u Jerusalimu\nUjedinjeni Arapski Emirati (UAE) su danas pozvali izraelskog ambasadora u Abu Dabiju da izraze protest zbog sukoba izraelskih snaga bezbednosti sa palestinskim civilima na svetilištu u Jerusalimu gde se nalazi džamija Al -Aksa.\nRim Al Hashemi (Reem Al Hashemy), ministarka za medjunarodnu saradnju, obavestila je ambasadora Izraela u Emiratima Amira Hajeka (Amir Hayek) da njena zemlja oštro protestuje i osudjuje ono što se dogadja u Jerusalimu i kod džamije Al -Aksa, uključujući napade na civile i upade na sveta mesta u kojima su mnogi civili povredjeni, prenose agencije.\nAl Hašemi je naglasila potrebu da sukobi odmah prestanu, da se obezbedi puna zaštita civila, poštovanje prava Palestinaca na veroisposvest i zaustavljanje kršenja svetosti džamije Al-Aksa.\nOna je takodje pozvala da se poštuje uloga kraljevine Jordan kao zaštitnice svetih mesta u Jerusalimu u skladu sa medjunarodnim pravom.\nUz to je naglašena potreba da se stvore odgovarajući uslovi koji će omogućiti povratak na ozbiljne pregovore u cilju postizanja pravednog i sveobuhvatnog mira i osnivanja nezavisne palestinske države u granicama od pre rata 1967. godine s istočnim Jerusalimom kao glavnim gradom, a u skladu sa međunarodnim rezolucijama i Arapskom mirovnom inicijativom.\nEmirati nisu nikada ratovali s Izraelom, ali su 2020. godine normalizovali odnose sa tom zemljom u sklopu Sporazuma Avrama kojima su posredovale SAD, podseća Frans pres.\nU ponedeljak je ministar spoljnih poslova Jordana Haitam Abu Al-Ful ( Haitham Abu Al- Foul) takodje pozvao na poštovanje prava na molitve bez ograničenja ina okončanje svih pokušaja da se nametne podela svetilišta.\nJordanski zvaničnik je rekao da je od otpravnika poslova ambasade Izraela u Jordanu zatraženo da odmah prenese izraze protesta izraelskoj vladi i pozvao na momentalan prekid svih akcija čiji je cilj izmena statusa kvo u Jerusalimu.\nViše od 150 Palestinaca povredjeno je u sukobima s izraelskim snagama u kompleksu džamije Al-Aksa prošlog petka dok muslimani obeležavaju sveti mesec posta Ramazan.\nJordan je potpisao mirovni sporazum sa Izraelom 1994. godine i upravlja Uzvišenim utočištem (Haram al Šarifom) gde je džamija Al Aksa, treća po značaju u islamu, ali jevrejska država kontroliše pristup tom mestu najsvetije za Jevreje koji ga zovu Brdu hrama jer su se tamo nekada nalazili drevni jevrejski hramovi.\nIzrael je okupirao istočni Jerusalim, gde su sveta mesta tri monoteističke religije u Šestodnevnom ratu 1967. godine i kasnije ga anektirao.\nIzraelski lideri tvrde da će ujedinjeni Jerusalim ostati večna prestonica Izraela dok Palestinci žele da to bude glavni grad njihove nezavisne države koja bi obuhvatila Zapadnu obalu i pojas Gaze.\nWhatsapp uvodi opciju koju su korisnici dugo tražili (FOTO)


Tipsa ređa pobede u Bangkoku\nJanku Tipsarević prija Bangkok. Posle osvojene titule prošle nedelje na čelindžeru na Tajlandu, srpski teniser sa uspehom je započeo i drugi turnir u državi u jugoistočnoj Aziji. On je na startu pobedio Belorusa Jegora Gerasimova, posle preokreta - 2:6, 6:3, 6:3. Tipsarević, koji je prvi nosilac u Bangkoku, upisao je trijumf posle dva sata i šest minuta igre. Naredni rival u osmini finala turnira biće mu Francuz Sadio Dumbija, trenutno 266. na ATP listi. Nagradni fond čelindžera Bangkok 2 je isto 50.000 dolara.


Šta čini komentar putnika iz prve ruke? – TripAdvisor Centar za pomoć\nPrihvatamo komentare koji opisuju iskustva iz prve ruke u vezi sa kapacitetima i uslugama određenog objekta. Opšte diskusije koje ne opisuju stvarno iskustvo neće biti postavljene. Pored toga:\nNe prihvatamo informacije iz druge ruke i nepotvrđene činjenice (neproverene informacije, glasine ili navode iz drugih izvora ili indirektno mišljenje/iskustvo drugih).\nNe prihvatamo komentare čiji su autori vlasnici, uprava ili drugi predstavnik objekta ili lanca kome objekat pripada, uključujući bivše zaposlene, volontere i sve osobe koje su povezane sa zaposlenima u objektu ili lancu objekata, odnosno osobe koje su u srodstvu sa njima.\nNe prihvatamo komentare čiji su autori prodavci koje angažuje objekat ili lanac objekata.\nPojedinci povezani sa određenim objektom ne mogu da pišu komentare o drugim objektima istog tipa (smeštajni objekti, restorani ili atrakcije) u istom gradu, odnosno u krugu od 15 kilometara od datog objekta.\nPojedinci koji su u vezi sa objektom ili lancem objekata (poput zaposlenih) ne smeju da pišu komentare o konkurentima.\nNe dozvoljavamo ocene ili komentare u vezi sa aspektima objekta ili avio-kompanije sa kojima niste imali lično iskustvo. Na primer:\nPrihvatljivo je da napišete komentar o iskustvu na recepciji hotela, ali ako odlučite da ne prenoćite u njemu, ne možete da ocenite kvalitet spavanja.\nNažalost, ne možemo da prihvatamo komentare o iskustvima sa privatnim smeštajem tokom procesa rezervacije ili pre dolaska u objekat.


Forum mladih Nove stranke izabrao novog predsednika - Aleksandra Milivojevića - NOVA stranka\n04.11.2020 Press služba Aleksandar Milivojević, borba, Forum mladih, Naslovna, Nova stranka, opozicija 0\nNa Zoom Konferenciji Foruma mladih Nove stranke, održanoj 4. novembra, delegati su izabrali Aleksandra Milivojevića, studenta iz Beograda, za novog predsednika Foruma mladih.\nDanas je i zvanično izabran novi lider omladine Aleksandar Milivojević! Zahvalni smo na podršci predstavnicama @LYMEC Antoaneti Asenovoj, predsednici i članici Biroa Marini Sedlo koje su nam pružile podršku i obratile se na srpskom jeziku! Ujedinjeni liberali za evropsku Srbiju! pic.twitter.com/mjxkxlCIdj\n— Forum mladih NOVE (@ForumMladihNove) November 4, 2020\nMilivojević je na ovoj funkciji nasledio Uroša Eleković, koji trenutno obavlja funkciju predsednika Gradskog odbora Beograd. Na Konferenciji Foruma mladih prisustvovali su i gosti iz Evropske liberalne omladine (LYMEC). Predsednica LYMEC-a Antoaneta Asenova je u svom govoru na srpskom jeziku naglasila važnost EU integracija zemalja Zapadnog Balkana.\nČlanica Biroa LYMEC-a Marina Sedlo je čestitala Milivojeviću na izboru i poručila da se nada da će saradnja ovih organizacija biti još snažnija i produktivnija u budućnosti.\nPredsednik Foruma mladih Naše stranke, sestrinske organizacije Foruma mladih Nove, Omer Berbić poželeo je sreću novom predsedniku i naglasio da se on više ne oseća kao gost u Novoj stranci, već kao njen deo. Naglasio je da je saradnja Nove stranke i Naše stranke jedan od najboljih primera kako treba da izgleda saradnja u regionu.\nPredsedavajući Konferencije Foruma mladih Marko Živković se zahvalio gošćama iz LYMEC-a na podršci i saradnji, kao i Berbiću, kome je poželeo puno uspeha na predstojećim izborima u Bosni i Hercegovini.\nPrevious article\tOpozicione stranke i pokreti pozvali rukovodstvo javnog servisa na sastanak Next article\tForum mladih Nove stranke postao punopravni član Evropske liberalne omladine (LYMEC)


28.04.2022 Modni Vrisak 0\n“Već dva puta sam bila na Serbia Fashion Week-u i uvek me obuzme neka blaga trema dok se pitam da li ću odgovoriti zadatku, zato što to nije samo pevanje kao na koncertima, već ujedno i hod po pisti. Sve mora biti u ritmu, da ne skrenem previše pažnju na sebe i svoje kretanje, jer su modeli zapravo u prvom planu. Moram da se zahvalim Aleksandri i njenom brendu Lacher na ovom divnom odelu koje su za mene kreirali i sašili. Volim odela i uvek sam svedena i elegantna, ali nešto ovako nisam ranije nosila. Ponekad eksperimentišem za neke editorijale, neka slikanja, a dok se pripremam za nastup ili u nekim privatnim prilikama, držim se onoga što mi dobro stoji. Međutim, ovo večeras je bio svojevrstan izlet iz nečega na šta sam navikla."\nSerbia fashion week Nedelja mode Novi sad Revija


U Narodnoj skupštini Republike Srpske završen lift za nesmetano kretanje lica sa invaliditetom | NSRS\nU Narodnoj skupštini Republike Srpske završen lift za nesmetano kretanje lica sa invaliditetom\nU toku ljetne pauze u zasjedanjima u zgradi Narodne skupštine Republike Srpske završena je ugradnja panoramskog lifta za lica sa invaliditetom čime je uklonjena i posljednja arhitektonska barijera kojom je osobama sa invaliditetom omogućeno nesmetano kretanje unutar cijelog objekta i pristup kabinetima predsjednika, potpredsjednika, maloj sali, salonima, odborima i poslaničkim klubovima.\n„Završetkom gradnje lifta, kao i toaleta za invalidna lica u zgradi Narodne skupštine, potpuno je okončan plan investicija za ovu godinu. S obzirom da je ranije na ulazu izgrađena rampa za invalidska kolica, kao i tri pokretne rampe čime je bio omogućen nesmetan pristup licima sa invaliditetom prizemlju objekta, svim su uklonjene posljednje prepreke za pristup i nesmetano kretanje invalida i na prvom i drugom spratu zgrade Narodne skupštine“, rekao je generalni sekretar Narodne skupštine Marko Aćić.\nOn je naglasio da je Narodna skupština Republike Srpske ispunila zahtjeve brojnih nevladinih organizacija koje okupljaju osobe sa invaliditetom ili se bave zaštitom njihovih prava koje su godinama insistirale na rješavanju ovog problema, kao i preporuke Ombudsmena BiH iz „Specijalnog izvještaja o pristupačnosti radnih prostora zakonodavnih organa u BiH osobama sa invaliditetom“, iz januara 2016. godine.\nOmbudsmeni BiH u tom izvještaju pozvali su one zakonodavne organe u BiH koji nisu svoje radne prostore uredili na način da budu dostupni i pristupačni osobama sa invaliditetom, prije svega u arhitektonskom pogledu, da to što prije učine u skladu sa UN Konvencijom o pravima osoba sa invaliditetom, koju je BiH ratifikovala 2009. godine.


Tag / Vlada Italije / Vesti online\n"Brisel čekaju nemirna vremena sa Italijom"\nBrisel čekaju nemirna vremena, jer će nova italijanska vlada da traži dozvolu da "razdragano" troši pozajmljeno, a tu dozvolu EU ne može dati, jer bi krah bio neizbežan, ocenjuje u autorskom...\nSkoro deceniju posle dužničke krize u Grčkoj, nova runda previranja u Italiji oživljava strahove za sudbinu evropskog finansijskog sistema i zajedničke valute. Međutim, ovaj put ulog je mnogo...\nNovo žarište u Evropi: Izbori 9. septembra, "referendum" o Evropi tek sledi?\nItalija ni posle 12 nedelja od održavanja parlamentarnih izbora, što je rekord u istoriji Republike, i dalje nema vladu, a "Korijere dela sera" piše da stranke već razmišljaju o prevremenim...\nKonte vratio mandat za formiranje vlade, Italija pred novim izborima?\nTajna dokumenta NATO-a (3): Vlada u Rimu sluša Vašington\nPrvu komisiju za osiromašeni uranijum (OU) u Italiji osnovalo je 2000. godine Ministarstvo odbrane. Radila je pod rukovodstvom poznatog lekara-hematologa Mandelija (Mandelli), neprikosnovenog...\nNeredi širom Italije, protesti protiv Vlade\nBrojni incidenti obeležili su u ponedeljak proteste koje su širom Italije organizovali protivnici Vlade i njene fiskalne politike, izazivajući blokadu nekih gradova, prenose italijanski mediji.


Izdavanje stanova Beljevac - Moja Nekretnina\nBeljevac, Mladenovac, Beograd\nZa koliko se može izdati stan na lokaciji Beljevac?\nAktuelna ponuda za izdavanje stanova Beljevac\nProsečna cena kada je u pitanju Izdavanje stanova Beljevac\nNa teritoriji Beljevac u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Beljevac\nTretnutno je u na srpskom tržištu nekretnina u ponudi 0 oglasa za izdavanje stanova Beljevac. Ovde ih možete pogledati:\nProcena vrednosti nekretnine Beljevac


Izvor: SrbijaDanas.com, 02.Dec.2021, 09:15\nKinesko ministarstvo spoljnih poslova pozvalo je danas na hitan razgovor japanskog ambasadora u Pekingu, nakon što je bivši japanski premijer Šinzo Abe izjavio da njegova zemlja, a ni SAD, ne bi mogle da se uzdrže ukoliko bi Kina napala Tajvan. Kina je zbog toga uputila i protestnu notu Japanu.\nPomoćnik kineskog ministra spoljnih poslova Hua Čunjing nazvao je Abeove reči pogrešnim, ujedno i kršenjem osnovnih >> Pročitaj celu vest na sajtu SrbijaDanas.com << normi u odnosima između Kine i Japana, tokom sastanka sa japanskim ambasadorom Hideom Tarumijem, navodi se u saopštenju kineskog ministarstva spoljnih poslova, preneo je Rojters.\nAbeovi komentari su "otvoreno doveli u pitanje kineski suverenitet i dali podršku nezavisnim snagama na Tajvanu", dodao je Hua.\n"Kina se odlučno protivi ovome", navodi ministarstvo i dodaje da je Hua uputio protestnu notu Japanu.\nŠinzo Abe je u sredu, govoreći na virtuelnom forumu koji je organizovao Tajvan, rekao da bi oružana invazija na to ostrvo predstavljala veliku opasnost za Japan.\nAbe, koji je napustio premijersku poziciju prošle godine, lider je najveće frakcije vladajuće Liberalno demokratske partije i ima jak uticaj unutar stranke, kako prenose mediji.


Kriptovalute u BiH ne rudare samo zaljubljenici u IT već i penzioneri i učitelji | Biznis.rs\nInteresovanje za digitalnim novcem u ekspanziji\nKriptovalute u BiH ne rudare samo zaljubljenici u IT već i penzioneri i učitelji\n21.1.2022 09:17 Autor: Redakcija Biznis.rs 2\nU BiH još još uvek ne postoji zakonska regulativa kojom se definiše oblast kriptovaluta, ipak, to ne znači da trgovina ovom valutom ne podleže...\nU BiH još još uvek ne postoji zakonska regulativa kojom se definiše oblast kriptovaluta, ipak, to ne znači da trgovina ovom valutom ne podleže drugim zakonskim propisima, pa je interesovanje za digitalnim novcem sve veće.\nZainteresovanost za rudarenje i trgovinu kriptovalutama u BiH stalno raste, a pored zaljubljenika u IT, ovim se sve češće bave i penzioneri, učitelji, pa i sveštenici. Ljudi uglavnom imaju oko dve mašine za rudarenje, a one troše kao mala kvarcna grejalica i dosta njih se tokom zime greje na ove mašine, pišu Nezavisne novine.\nOsnivač i direktor BCX (Balkan Crypto Exchange) menjačnice u Banjaluci Nikola Klak rekao je da se radi na zakonskoj regulativi koja se generalno odnosi na kriptovalute i njihovo mesto u tradicionalnom finansijskom sistemu.\n„To će se raditi po uzoru na Srbiju, da se definiše šta je kriptovaluta, koje se firme bave tim, ko su ostali učesnici“, rekao je on dodajući da bi Zakon o kriptovaluti trebalo da bude na sednici parlamenta krajem ove godine, ali da to zavisi od drugih faktora.\nPojasnio je da to što ne postoji zakon o kriptovalutama ne znači da trgovina ovom valutom ne podleže drugim zakonskim propisima.\n„Porez na dobit od kriptovaluta se plaća kao porez na platu, nije posebno definisan i ne postoji razlog da se drugačije definiše. Naša firma koja se bavi posredovanjem u prodaji kriptovaluta radi na osnovu Zakona o trgovini“, objasnio je Klak za Nezavisne novine.\nIstakao je da je zainteresovanost građana za rudarenje i trgovinu kriptovalutama zaista velika, te da je ovaj trend u BiH nastao pre pet do šest godina.\n„Kako rastu cene i vrednost kriptovaluta, tako raste i zainteresovanost građana, ali i preduzeća i firmi, kako za rudarenje, tako i za čuvanje i prodaju kriptovaluta“, kazao je Klak, dodajući da se ovaj trend na početku karakterisao kao prolazan i za koji su zainteresovani bili samo zaljubljenici u IT.\n„Međutim, sada smo svedoci da u tome učestvuje više ljudi. Ja volim kažem da među klijentima imamo penzionere, učitelje, popove, kao i poreznike“, naveo je on.\nNa pitanje da li će najave najvećih finansijskih regulatora Evropske unije da se stavi zabrana za ključne oblike rudarenja bitkoina, jer se time troše velike količine električne energije, uticati na rudarenje u BiH, Klak je rekao da je to malo tržište te da se ne rudare sve kriptovalute na isti izvor napajanja.\n„Neke se rudare na teži način potrošnjom struje, a sada dosta njih prelazi na drukčiji sistem koji ne troši nikakvu električnu energiju. Bitkoin je najstarija i najpoznatija kriptovaluta, koja neće moći da se zabrani, ali može da se desi da zemlje koje nemaju dovoljnu infrastrukturu za toliku količinu električne energije mogu proterati rudare da rudare u drugim zemljama“, naveo je Klak, dodajući da što se tiče BiH ima nekoliko firmi koje se ozbiljnije bave rudarenjem, ali na svetskom nivou to nije veliko učešće.\n„Naše tržište je veoma malo, pored velike zainteresovanosti, to je mala privreda, gde ljudi uglavnom imaju oko dve mašine za rudarenje, a one troše kao mala kvarcna grejalica i dosta ljudi se tokom zime greje na ove mašine“, zaključio je Klak.\nKako je rekao ekonomski stručnjak Miloš Grujić, trošenje struje nije problem dok god rudari redovno plaćaju račune.\n„Kada veliki svetski finansijski autoritet izjavi nešto o uštedi energije i energetskoj efikasnosti, onda cene kriptovaluta padnu. To mi deluje kao namerno puštanje balona da neko zaradi na njemu“, rekao je Grujić, dodajući da će zainteresovanosti uvek biti jer je to idealno za ljude željne brze zarade.\n„Svaki put kada se pojavi nova vest, za kriptovalute poraste interes“, kazao je Grujić.\nKada je reč o uređenosti tržišta kriptovaluta u BiH, Grujić je rekao da je teško govoriti o tržištu ove valute samo za jednu zemlju.\n„Ovo je tipičan primer integracije, globalizacije finansijskih tržišta. Kada pričamo o tržištu kriptovaluta, to je jedno veliko globalno tržište. Tržište kriptovaluta je ostvarenje sna liberala, jer se sve može posmatrati kao tržište koje nema jedan finansijski centralni autoritet“, zaključio je Grujić.\nPrevare na kripto tržištu u vrednosti od 14 milijardi dolara\nBitcoin bi mogao da prestigne tržišni udeo zlata\nOsnivač prve kriptovalute u BiH pod nazivom RXC (RuXCrypto) Nedžad Smajić kaže da je ovo projekat Crypto.ba zajednice koju je on osnovao 2016. godine.\n„Naša kriptovaluta je nastala u cilju edukacije mladih. Ona nije započeta da se na njoj profitira, već da bude odskočna daska mladima iz BiH i šire da nauče osnove kriptovaluta. Valuta je u opticaju i može se kupiti“, naveo je Smajić, dodajući da je interes građana veliki, jer na ovaj način im je omogućeno da na svom jeziku rudare.\n„Ona je decentralizovana, ja sam je samo započeo, a dalje ona nastavlja sama“, naveo je Smajić.\nBIH BITCOIN DIGITALNI NOVAC KRIPTOVALUTE LIFESTYLE TRGOVINA ZAKON\nRudare bitcoine koristeći vulkansku energiju\nPenzioneri žele ponovo da rade\nPenzioneri ne moraju da se prijavljuju za dobijanje 110 evra\nVremenom, svi cemo je koristiti


Istraživanje: Deca sa Kosova najzadovoljnija i najaktivnija - Kosovo Online\n24. Maj 2020. • 13:26\nIzvor: Radio Kim, ilustracija (Foto Pixabay.com)\nDeca sa Kosova su najzadovoljnija svojim zdravljem, najzadovoljnija kvalitetom svog života i najviše fizički aktivna, izjavila je dr Višnja Đorđić sa Fakulteta sporta i fizičkog vaspitanja u Novom Sadu, prenosi Radio Kim.\nTo su rezultati analize zdravstvenih navika učenika osnovnih i srednjih škola u uslovima vanrednog stanja, koju je uradio Srpski savez profesora fizičkog vaspitanja i sporta u saradnji sa Zavodom za unapređenje obrazovanja i vaspitanja Republike Srbije.\nOnlajn anketom ispitano je 4.100 dece iz više od 400 naseljenih mesta, a upitnik je sadržao odabir pitanja koja je sačinila Svetska zdravstvena organizacija.\n"Istraživanje prema sličnom upitniku je 2018. godine radio Institut 'Batut', pa smo imali sa čim da uporedimo rezultate", rekla je Đorđić, gostujući u Jutarnjem programu RTS.\nU istraživanju su učestvovali đaci petog i sedmog razreda osnovne škole i njihovi drugovi iz prve godine srednje škole.\nPrema njenim rečima, "naša deca su zadovoljna svojim zdravljem, veoma zadovoljna svojim životom, generalno".\n"Deca sa Kosova i Metohije su najzadovoljnija svojim zdravljem, najzadovoljnija kvalitetom svog života i najviše fizički aktivna. Mogli bismo nešto da naučimo od njih", istakla je Đorđić i dodala da su deca, što se tiče fizičke aktivnosti, bila na nivou od pre dve godine.\nJedna trećina ili nešto oko 36 odsto učenika, kako je navela, ispunjava minimalne preporuke vezane za fizičku aktivnost.\n"Minimalna preporuka se tiče 60 minuta fizičke aktivnosti u toku jednoga dana. Ne mora odjednom, može da se 'nakupi' tokom celog dana", poručila je Đorđić.\nPrema njenim rečima, rezultati bi bili bolji da su deca imala "prave" časove fizičkog.\n"Ipak, imali smo odgovorne nastavnike koji su težište preneli na edukaciju i zdravlje, pa se naš predmet s pravom sada i zove Fizičko i zdravstveno vaspitanje", ocenila je Đorđić.\nKako je navela, ni dve trećine preostale dece nije bilo potpuno fizički pasivno.\n"Po njihovoj proceni, ona nisu imala čitavih 60 minuta aktivnosti dnevno. Čini da su devojčice čak bile nešto aktivnije, da su se bolje snašle u tom ambijentu, da im prija rad u njihovom prostoru, kod kuće", rekla je Đorđić.\nZnatno manje dece je, dodala je, u periodu vanrednog stanja svaki dan jelo slatkiše i pilo gazirana pića i tu je očigledan uticaj roditelja koji su bili kod kuće.\n"Više dece je doručkovalo. U istraživanju od pre dve godine imali smo 60 odsto dece koja su doručkovala, sada je to skočilo na 80 odsto", kazala je Đorđić.\nIstakla je, međutim, da neki drugi nalazi ovog istraživanja nisu tako dobri.\n"Kasno se ustaje i kasno se leže. Ima i tu značajnih razlika po regionu. Sve zdravstvene navike se odrastanjem malo kvare. U adolescenciji se više sedi uz ekran, manje se doručkuje, manja je fizička aktivnost. Deca iz beogradskog regiona su najčešće držala dijetu. Svako četvrto dete je bilo na nekakvoj vrsti dijete", pojasnila je Đorđić.\nOna je konstatovala da se stvari polako vraćaju u normalu, počinju treninzi, vreme je lepo, školska dvorišta i parkovi su puni.\nKosovo deca koronavirus ograniceno kretanje\nPosledice pandemije koje je izazvao virus SarsCov2, neće biti samo zdravstvene i ekonomske, već će se odraziti i na mentalno zdravlje ljudi. Nova realnost sa kojom smo suočeni zahteva drugačiji način organizacije svakodnevnog života i vremena, prenosi RTS


100 NOVIH RADNIH MESTA U FABRICI YAZAKI U ŠAPCU - Glas Podrinja\nBeograd/Šabac, 29. maj 2017. Japanska kompanija „Yazaki“, vodeći svetski proizvođač kablova za auto-industriju, sa preko 200 fabrika i 290.000 radnika širom sveta, uskoro otvara fabriku i u Šapcu. Do sada je zaposleno više od 300 ljudi, a otvoreno je još 100 novih radnih mesta, koja će biti popunjena tokom maja i juna.\n„Kako bi se zadovoljili veoma visoki standardi, u pogledu kvaliteta obuke zaposlenih na nivou čitave Yazaki grupacije, svi naši zaposleni bili su u obavezi da prođu određene vrste treninga i obuka, koje su bile organizovane u Yazaki fabrikama u Češkoj, Rumuniji, Litvaniji, Ukrajini, Tunisu i Maroku. U sklopu fabrike u Šapcu gradi se i Trening centar koji će biti otvoren u junu, a u okviru kojeg će se ubuduće vršiti obuka novozaposlenih za rad na različitim pozicijama“, navodi Davidović i dodaje „do kraja godine ćemo obučiti i zaposliti preko 700 ljudi, dok je naš dugoročni cilj – 1.700 zaposlenih do kraja 2019.“\nKompanija „Yazaki“ osnovana je 1929. godine, danas posluje u 45 zemalja širom sveta i na 487 lokacija, a zapošljava oko 290.000 radnika. Bavi se proizvodnjom i distribucijom električnih sistema, elektronskih instrumenata za auto-industriju i sarađuje sa najpoznatijim proizvođačima motornih vozila.


Od ponedeljka Dečja nedelja: U fokusu solidarnost i saradnja, program skroman - Portal Moj Bečej - Bečejske opštine iz ugla građana!\nUz moto „Podeljena sreća dva puta je veća“\nOve godine bez masovnih okupljanja\nTradicionalna manifestacija „Dečja nedelja“ obeležava se širom zemlje od ponedeljka 5. do nedelje 11. oktobra.\n-Vlada Republike Srbije proglasila je 2020. godinu godinom solidarnosti i saradnje želeći da naglasi značaj tih vrednosti za stabilnost i napredak društva posebno u vreme pandemije virusa kovid-19. U skladu sa time se organizuje Dečija nedelja u celoj zemlji sa ciljem podizanja svesti javnosti o dečijim potrebama, pravima i izazovima sa kojima se suočavaju. Solidarnost i inkluzija su u fokusu aktivnosti koje se sprovode ovim programom, saopštio je Organizacioni tim Dečije nedelje 2020 u opštini Bečej.\nOznake: BečejDečja nedeljaOpština Bečej


Predsjedniku Bečiću čestitku uputio predsjednik Nacionalnog savjeta Parlamenta Austrije\nčetvrtak, 15 oktobar 2020 11:17\nPredsjedniku Skupštine Crne Gore Aleksi Bečiću povodom izbora na tu funkciju čestitao je i predsjednik Nacionalnog savjeta Parlamenta Austrije Volfgang Sobotka (Wolfgang Sobotka). On je poručio da se raduje saradnji i uspješnom nastavku odnosa između dvije skupštine, koji kako je naveo, na zadovoljavajući način mogu biti intenzivirani i produbljeni.\n„Posebno se radujem nastavku programa stipendiranja zaposlenih u Službi Skupštine Crne Gore, kao i saradnji naših skupština u projektu „Demokratske radionice“, u kojem se djeca i mladi u okviru radionice upoznaju sa demokratskim procesima i ulogom Skupštine“, istakao je Sobotka u čestitki.\nSobotka je uz najboje želje predsjedniku Bečiću poručio: „Iz Vašeg prvog obraćanja po imenovanju sa posebnim intresovanjem saznao sam da ste, pored jačanja parlamentarne kontrole i parlamentarne demokratije, doprinos Skupštine ka pomirenju postavili kao prioritet.“\nPredsjednik Bečić u odgovoru navodi da Republika Austrija i Crna Gora imaju partnerski odnos i održavaju dinamičan politički dijalog.\n„Izuzetno cijenimo nesebičnu podršku koju Austrija pruža Crnoj Gori, kao i čitavom Zapadnom Balkanu, na izazovnom putu ka članstvu u Evropskoj uniji“, naveo je predsjednik Bečić u odgovoru.\nPredsjednik Bečić istakao je zadovoljstvo povodom daljeg intenziviranja parlamentarne saradnje, koja je kako je naveo, konkretizovana kroz program stipendiranja službenika Skupštine Crne Gore, kao i projekat „Demokratske radionice“.


Vojna saradnja i mirovne misije put ka miru i stabilnosti - Izazov\nVojna saradnja i mirovne misije put ka miru i stabilnosti\nMeđunarodna vojna saradnja je važan segment spoljne politike Srbije i doprinosi regionalnom i globalnom miru. Srbija već 15 godina učestvuje u NATO programu Partenerstvo za mir u kontekstu međunarodne saradnje pripadnika srpskih oružanih snaga i efikasnijeg učešća u mirovnim misijama.\n"Kada posmatramo proporcionalno po broju stanovnika Srbija je kontributor broj jedan u regionu jugoistočne Evrope, a na trećem mestu u Evropi. I druga stvar na šta sam izuzetno ponosna to je procenat učešća naših žena, u mirovnim misijama i operacijama koji se kreće oko 10 posto, a prosek Ujedinjenih nacija je ispod četiri procenta", kaže pomoćnica ministra spoljnih poslova za bezbednosnu politiku Dijana Ivančić.\nU vreme novih bezbednosnih izazova na međunarodnoj sceni, multinacionalne vojne saradnje od suštinskog su značaja da bi se garantovao mir.\n"Francuska je standardizovala vojnu aktivnost u okviru svojih operacija i integrisala koncept očuvanja mira posebno za dugoročne misije. U nestabilnom svetu neophodno je da se izgradi saradnja. Sukobi su sve intenzivniji, uključujući i grupe koje imaju pristup sofisticiranom oružju i tehnikama", kaže pukovnik Loran Vonderšer iz Ambasade Francuske u Srbiji.\nOd ukupnog broja mirovnjaka iz naše zemlje, najviše angažovanih je u Libanu. Iz Centra za mirovne operacije Vojske Srbije ističu da naša zemlja ima dugu tradiciju učestvovanja u mirovnim mislijama, još od misije Ujedinjenih Nacija na Sinaju od 1956. godine.\n"Ovih meseci radimo na tome da se ponovo vratimo u ovu misiju odnosno već su završene pripreme za angažovanje jedne inžinjerijske jedinice Vojske Srbije u misiji u okviru međunarodnih snaga i posmatrača na Sinaju zajedno sa američkim kontigentom", rekao je pukovnik dr Mirjana Milenković, načelnik Centra za mirovne operacije.\nUčesnici konferencije zaključuju da je vojna saradnja i učešće u mirovnim misijama i multinacionalnim operacijama značajna zbog očuvanja mira i stabilnosti, ali i nastojanja Srbije da promoviše političku stabilnost i ekonomski prosperitet regiona, a to potvrđuje inicijativa "Otvoreni Balkan".


Republika / Otkriveni ključni ljudi i šema kako je Đilas uzeo milionski reket za Most na Adi\nsreda, 2. 12. 2020.| 17:07\nKljučni ljudi u aferi veka – uzimanju milionskog reketa od izvođača radova na Mostu na Adi – su Dragan Đilas, njegov kum Dragan Ješić Ješa, kontroverzni biznismen Rajan Rajičić i nekadašnji direktor Jedinice za implementaciju projekata u Direkciji za građevinsko zemljište i izgradnju Beograda Zoran Rubinjoni, otkriva istraživački tim portala Objektiv.rs!\nPrivrednik iz inostranstva koji je obavljao odgovornu funkciju u konzorcijumu koji je gradio Most na Adi (austrijski "Porr technobau und umwelt aktiengesellschaft", slovenačka "SCT Evropa" i nemački "DSD") otkriva kako je funkcionisala ova četvorka u začaranom krugu korupcije Dragana Đilasa.\n– Gradski funkcioner Zoran Rubinjoni se lično sastajao sa nama i prenosio usmene Đilasove naloge da se sredstva za navodni konsalting tokom izgradnje Mosta na Adi uplate grčkoj kompaniji "Seal commercials" S. A. Jedini pravni zastupnik "Seal commercials" S. A. u koju su se slivali milioni od navodnih konsultanstkih usluga bio je Rajan Rajičić.\nGospodin Rajičić je u ovo vreme bio u veoma intenzivnoj komunikaciji sa Draganom Ješićem, Đilasovim kumom. Ukoliko povežemo činjenicu da je Đilas bio šef Rubinjoniju, a da je njegov kum Ješić intenzivno sarađivao s Rajičićem, jasni su tokovi novca koji je uzet od našeg konzorcijuma – komentariše za strani biznismen koji je obavljao odgovornu funkciju u firmi koja je gradila Most na Adi.\nTakođe, grčka firma "Seal commercial" je ćerka firma istoimene kompanije sa Paname, koja slovi za "poreski raj" i gde firme osnivaju uglavnom oni koji žele da izbegnu plaćanje poreza u matičnim državama.\nJoš jedna činjenica čudi kada je u pitanju kompanija “Seal commercials” i njene konsultanstke usluge za Most na Adi. Naime, ova firma u svom portfoliju nema nikakve građevinske poslove, već je registrovana kao preduzeće za "pružanje usluga komercijalno-trgovinskog agenta u prodaji brodova i rezervnih delova!?\nTakođe, on navodi da je ovo samo jedna transakcija, a da je firmi "Seal commercials" na osnovu fiktivnih računa isplaćeno ukupno oko osam miliona evra.\nSrbija Dragan Đilas Most na Adi Korupcija Opozicija Dragan Ješić Rajan Rajičić Zoran Rubinjoni


HOR MUZIČKE ŠKOLE OSVOJIO TRI SREBRNE MEDALJE U ITALIJI | ZR KLIK\nHOR MUZIČKE ŠKOLE OSVOJIO TRI SREBRNE MEDALJE U ITALIJI\nZrenjanin- Omladinski mešoviti hor muzičke škole “Josif Marinkovic” takmičio se na 56. Internacionalnom horskom takmicenju “SEGHIZZI” koje se održavalo od 20. do 23.jula u Italijanskom gradu Gorizia, u tri kategorije, i osvojio tri srebrne medalje.\n„Veliki je uspeh što smo među svim prijavljenim horovima izabrani u 11 koji se takmiče.Hor se u izuzetno jakoj konkurenciji horova iz Moldavije, Filipina, Italije, Norveške, Rusije, Slovenije, Ukrajine i Madjarske, kao jedini hor našeg uzrasta takmičio u 3 kategorije: 1d Moderne horske kompozicije pisane posle 1911, 2a Nacionalna kategorija – srpski kompozitori, 2c Pop i jazz muzika. Ovo je jedno od prestižnih Grand prix horskih takmičenja u Evropi, i po kvalitetu horova svakako jedno od najjačih na kojima je nas hor imao priliku da učestvuje. Ja sam pripremala i dirigovala prve dve kategorije a moja koleginica Aniko Gardinovački, koja je i stalni klavirski saradnik hora, pripremila je i dirigovala pop grupom u trecoj kategoriji. Za nas je bila i otezavajuća okolnost što nije postojala omladinska kategorija, već smo se takmičili rame uz rame sa odraslim horovima vrhunskog kvaliteta. Ponosne smo i prezadovoljne nastupom u sve tri kategorije, posebno što su propozicije takmičenja bile vrlo zahtevne i hor je u Italiju krenuo sa 18 pripremljenih kompozicija kojie smo vredno sa našim pevačima pripremali tokom cele godine i preko raspusta. Oni su bili maksimalno posvećeni, motivisani i zaista dali svoj maksimum. Pevali su nadahnuto, sa puno emocija i energije, i izborili se za ovaj vredan plasman, te na najbolji način predstavili našu zemlju, grad Zrenjanin i školu. Ne postoje reči kojima bih mogla da izrazim tu ogromnu pozitivnu energiju, želju i ljubav koja se na pripremama i nastupima razmenjuje između nas, puno je rada ali i ogromnog zadovoljstva i podsticaja sa ovim divnim mladim ljudima, narocito kada stvorimo neku prelepu muziku i proživimo je zajedno, to su neraskidive veze i uspomene . Veliki uticaj na ansambl imalo je to što smo slušali ostale horove, čuli u kom pravcu se razvija horsko pevanje i shvatili koliko je visoko postavljen kriterijum, te smo motivisani i odučni da ga dostignemo i budemo još bolji. “ Utisci su Zorice Kozlovački dirigentkinje hora.\nPop hor muzičke škole je nastao na inicijativu maturanata sa željom da se oprobaju u nečem različitom, a istovremeno i potrebom, radi odlaska na međunarodno takmičenje horova u Goriziji. Oduševljeno sam prihvatila rad sa ovom grupom dvadesetak učenika. Radili smo kada su nam druge obaveze to dozvoljavale, i za 8 meseci smo uspeli da stvorimo jedan drugačiji horski zvuk, uradili šest sjajnih aranžmana, pisanih u pop i džez stilu. Moram reći, da je to bio veliki zalogaj, kako za njih, tako i za mene , jer se radi sasvim drugačije na zvuku jednog malog sastava, gde svaki pevač mora da vlada svojim glasom, posebnom tehnikom i ujednačenim zvukom, potrebnim za ovakav muzički pravac. Najbolji dokaz da smo u tome zajednički uspeli je upravo ova prva, naša srebrna medalja, osvojena u ozbiljnoj konkurenciji prekaljenih, iskusnih horova a na našem drugom nastupu pred publikom ikad. Ljubav prema horskom pevanju, uzajamno uvažavanje, predanost i velika želja doveli su nas dovde. Maturanti odlaze, ali su ostavili neizbrisiv trag, doneli školi i gradu nagradu, zarazivši usput i mlađe učenike svojom energijom. Veoma, veoma sam srećna zbog njihovog uspeha i zahvalna, što su me učili ponosnom- rekla je Aniko Kiš Gardinovački.\nHor je u okviru takmicenja 24.7. odžao i celovecernji koncert u gradu Villesse, gde je toplo primljeni i ispraćeni čestitkama i oduševljenjem.\nZahvaljujemo se svima koji su nam pomogli da se ovo naše putovanje ostvari. Pre svega roditeljima nasih pevača, našoj školi, Pokrajinskom fondu za mlade talente, Gradu Zrenjaninu, ostalim sponzorima. Kulturnom centru Zrenjanina, Crvenom krstu Zrenjanin i Reformatorskoj crkvi koji su nam omogućili prostor za vežbanje- istakla je Zorica Kozlovački.\nHor su na putovanju pratili Đorđe Miladinovic i Dejan Amzirkov kao tehnička podrška.


RTS :: Napredak u oblasti ljudskih i manjinskih prava\nDruštvo Napredak u oblasti ljudskih i manjinskih prava\nnedelja, 08. dec 2013, 11:51 -> 12:13\nNapredak u oblasti ljudskih i manjinskih prava\nSiromaštvo je osnovni problem za ostvarivanje ljudskih prava, i dalje su u najvećem riziku od diskriminacije pripadnici romske nacionalne zajednice, a stepen tolerancije najmanji je prema pripadnicima LGBT zajednice, rekla Suzana Paunović. U prethodnih godinu dana dosta toga je urađeno da se to promeni, rekla je direktorka Kancelarije za ljudska i manjinska prava.\nSrbija napreduje u ostvarivanju standarda u oblasti ljudskih i manjinskih prava i ona neće predstavljati prepreku za ulazak zemlje u EU, izjavila je direktorka Kancelarije za ljudska i manjinska prava Suzana Paunović.\nPaunovićeva je, u intervjuu Tanjugu uoči 10. decembra, Međunarodnog dana ljudskih prava, ukazala da je siromaštvo osnovni problem za ostvarivanje tih prava, da su i dalje u najvećem riziku od diskriminacije pripadnici romske nacionalne zajednice, a da je stepen tolerancije najmanji prema pripadnicima LGBT zajednice.\n"To je nešto na čemu se u narednom periodu mora više raditi", ocenila je ona, dodajući da je Srbija posvećena tome da se standardi koji su deo zakonskih rešenja što pre i u praksi osete.\nSiromaštvo osnovni problem i rizik za ljudska prava\n"Bitno je da smo sve nacionalne savete obišli na terenu, videli u kakvim uslovima funkcionišu, sa kakvim problemima se suočavaju u svojoj lokalnoj samoupravi", rekla je Paunovićeva, dodajući da se najveći broj nacionalnih saveta obraća Kancelariji zbog problema vezanih za finansiranje i nedostatak sredstava.\nJavna rasprava o izmeni Zakona\n"Očekivanja su da će već početkom godine zakon biti upućen na usvajanje skupštini. Bitno je da se sa izmenama počelo blagovovremeno, odnosno da ima dovoljno vremena da se nacionalni saveti pripreme za sledeće izbore", rekla je Paunovićeva, dodajući da predložena rešenja neće biti novost za pripadnike manjina.\nKada je reč o obeležavanju Međunarodnog dana ljudskih prava, Paunovićeva je navela da će Kancelarija predstaviti nacionalni mehanizam za praćenje sprovođenja preporuka tela UN za ljudska prava koji će početi da funkcioniše naredne godine, a kojim ima više od 400.\n7° C 9° C 5° C 5° C 10° C -2° C\nJos jedna svijetla tacka na ekranu Пентагон потрвдио да су снимци НЛО-а који су процурили у јавност аутентични\nNikako ma nikako Kraljevsko porodično stablo: Kraljica Elizabeta II i princ Filip su bili potomci kraljice Viktorije


Vlada Kosova visoko ceni ponašanje građana i raseljenih na Zadušnice\nVlada Kosova saopštila je danas da je poseta raseljenih Srba crkvi u Đakovici i drugim crkvama i grobljima širom Kosova protekla bez incidenata, što je, kako je ocenjeno, najrealniji dokaz suživota i tradicionalne tolerancije koja karakteriše građane Kosova.\n“Vlada Republike Kosovo ocenjuje da je to najbolji i najrealniji dokaz suživota i tradicionalne tolerancije koja karakteriše građane Kosova, svih nacionalnih i verskih pripadnosti”, piše u saopštenju.\nVlada je pohvalila angažovanje predsednice Đakovice i lokalnih vlasti u Peći, Dečanima, Suvoj Reci, Prištini, Mitrovici i drugim opštinama, gde su boravili raseljeni Srbi, kao i Policiju Kosova za iskazani profesionalizam.\nVlada Kosova je, takođe, ponovila da smatra da bi prijem Kosova u Unesko u ponedeljak bio značajan korak u jačanju tih vrednosti.\n“Republika Kosovo zaslužuje i spremna je da bude dostojanstvena članica Uneska pošto deli i veruje u iste vrednosti s misijom koju ima Unesko”, navodi se u saopštenju Vlade Kosova.\nRaseljeni Srbi danas su, povodom Zadušnica, obišli groblje u Djakovici i drugim mestima na Kosovu.


„Ko mrsi konce građanima Kruševca?“ - KruševacGrad\nU Kruševcu je, u organizaciji Centra za istraživanje, transparentnost i odgovornost „CRTA“ i Istinomera, održan forum pod nazivom „Ko mrsi konce građanima Kruševca“. Zaključci foruma su da je pripadnost vladajućoj stranci uslov za dobijanje posla, da građani ne znaju dovoljno kako se troši novac iz lokalnog budžeta, ali da ne treba da odustaju i da bi za svoja prava trebalo da se izbore kroz građanski aktivizam\nO odgovornosti javnih vlasti i učešću građana u demokratskim procesima, na forumu su govorili Pavle Dimitrijević, šef parvnog tima CRTE, Dušan Čavić, autor video projekta Ciklotron, Nada Budimović, glavna i odgovorna urednica portala krusevacgrad.rs , Branislav Trifunović, glumac , i Slaviša Milenković, novinar i aktivista Centra za istraživačko novinarstvo Kruševac.\n– Tokom poslednjih pet godina u Kruševcu bez posla ostalo 2.500 ljudi a ponovo je zaposleno samo oko 600 –kazao je Slaviša Milenković iz CINK-a, dodajući da aktuelna vlast stalno govori o dovođenju novih investitora i ponovnom pokretanju proizvodnje, ali da tek svako sedmo obećanje bude i ispunjeno.\nGovoreći o trošenju novca iz lokalnog budžeta, Milenković je kazao da građani uglavnom ne znaju kako se troši njihov novac, te da je za tumačenje budžeta koji se objavljuje na sajtu Grada, potrebno solidno znanje iz ekonomije. Dodao je i to da se onda kada ne zna kako da objasni kako se nešto finansira, vlast uglavnom poziva na donatore, pri čemu građani ne dobijaju informaciju ko su ti donatori i koliko iznose pojednačne donacije.\nNovinarka Nada Budimović kazala je da su sednice lokalnog parlamenta koje se prenose direktno obesmišljene. Objasnila je da u Skupštini sedi svega četvoro opozicionih odbornika koji nemaju kapacitet da ozbiljnije komentarišu predloge odluka, pa se kroz tačke dnevnog reda “pretrčava” a odluke usvajaju bez diskusije, te da građani koji prate Skupštinu često ni ne znaju o čemu se tačno raspravlja.\nNa pitanje čija si naša radna mesta, Nada Budimović je ocenila da čak i kada ga dobijete, radno mesto ne garantuje pristojan život i da smo taoci prekarnih poslova i normalizacije mobinga. –Pitanje čija su naša radna mesta nosi u sebi pitanja čiji su naši životi, čija su naša politička uverenja? Jer da biste dobili radno mesto definitivno je potrebno članstvo u stranc – naglasila je ona.\nDa u Srbiji postoji sprega sindikata i vlasti, smatra Dušan Čavić, autor projekta Ciklotron. Prema njegovim rečima, sve priče o sindikalnom delovanju završavaju se u trenutku kada vidite da se na sindikalnom protestu predstavnici sindikata slikaju sa ministrom koji je član vladajuće koalicije.\nA da su mnogi zbog egzistencije svojih porodica danas prinuđeni na „dilove“ , te da na hiljade ljudi radi u zatvorenim sistemima i bez ikakvih prava, mišljenja je Pavle Dimitrijević, šef pravnog tima CRTE.\n– Prava koja bi radnicima trebalo da garantuje država su samo forma, a suština je da se radi onako kako kaže poslodavac. Jedino rešenje u borbi protiv toga je da među zaposlenima postoji solidarnost i svest o tome da to nije u redu – rekao je on, te poručio da postojanje svesti o tome šta je dobro a šta loše i pre sveag solidarnosti, može biti pokretač pozitivnih promena u društvu.\nGlumac Branislav Trifunović rekao je da građani Srbije ima pravo da pitaju za rezultate rada političara jer su oni, kako je kazao, naši uposlenici.\nOn se osvrnuo i na predstavu „Dr Nušić“ koja je skinuta sa repertoara Kruševačkog pozorišta jer se, kako je kazao, vlastima u Kruševcu nije svidela jedna sekvenca, tačnije, deo o kupovini diploma.\n– Igrao sam ovde u četiri predstave, uzeli smo 50 nagrada širom bivše Jugoslavije, ali se nekome nije svideo deo te predstave. Oni koji su je zabranili, očigledno nisu konzumenti kulture. Oni ne trpe kritiku na tom nivou, što dovoljno govori o njima, ali doći će dan kada ću ja ponovo igrati u svom gradu – poručio je Trifunović.\nTokom foruma moglo čuti i to da građani imaju pravo na objektivno informisanje, ali i da su danas mnogi mediji režimski, a da se nezavisno novinarstvo „povuklo“ na portale. Uz zapažanje da u mnogim gradovima u Srbiji postoji ogroman broj ljudi koji čeka da bude povezan, učesnici foruma pozvali su građane da udruže snage i zajedno se aktiviraju kako bi se izborili za željene promene.\nKolo srpskih sestara Dečijem odeljenju doniralo aspirator\nSindikat reaguje zbog egzodusa medicinara, nadležni uglavnom ćute\nOkular i Klub za mlade: primer dobre prakse\n07.10.2021 0 245\nTribina na letnjoj sceni KPZ\n09.06.2021 0 213\nTribina opozicije u Kruševcu povodom godišnjice napada na Borka Stefanovića\n21.11.2019 0 428\nTribina o učešću građana u donošenju političkih odluka\n21.11.2019 0 215\n26.09.2019 0 145\nPredsednik Stranke slobode i pravde Dragan Đilas u Kruševcu: Moramo zaustaviti pražnjenje Srbije\n30.08.2019 0 565\n29. novembra 2021., 15:02


Vijeće sigurnosti UN-a /Rusija i SAD se oštro sukobili zbog hemijskog oružja u Siriji / Radio Sarajevo\nVijeće sigurnosti UN-a / Rusija i SAD se oštro sukobili zbog hemijskog oružja u Siriji\n06. 02. 2018. u 08:05:00 Radiosarajevo.ba\nSjedinjene Američke Države i Rusija su se oštro sukobile u ponedjeljak u UN-u zbog američkog teksta u kojemu se osuđuju navodni hemijski napadi režima u Siriji i koji je Moskva htjela dopuniti, na što Washington nije htio pristati.\nPostoje "očiti dokazi" o upotrebi hlora u tim napadima u istočnoj Ghouti, u predgrađu Damaska, istaknula je Nikki Haley, američka ambasadorica u UN-u, na sjednici Vijeća sigurnosti posvećenoj upotrebi hemijskog oružja u Siriji.\n"Imamo informacije koje govore da je režim (sirijskog predsjednika Bashara al Assada) više puta zadnjih sedmica i jučer upotrijebio hlor protiv vlastitog naroda", izrazila je žaljenje diplomatkinja.\n"Rusija je odgodila prihvatanje deklaracije koja je tek osuda povezana sa sirijskom djecom koja teško dišu zbog hlora", bila je kritična Haley.\nNjezin kolega Vasilij Nebenzja osudio je "propagandnu kampanju" kojom se "sirijsku vladu optužuje" za napade "za koje se ne zna ko ih je počinio".\nTagovi: SAD Sirija Rusija Vijeće sigurnosti UN\nBelgija / Salah Abdeslam: Muslimanima se sudi nemilosrdno, svoju vjeru polažem u Allaha\nNapad / Ruski vojni avion srušen u Sriji, Turci i Rusi pokušavaju doći do tijela pilota\nSAD / Objavljen povjerljivi dokument o FBI-u, Trump užasnut


U tom smislu se teren lokacije karakteriše kao povoljan za građenje, uzimajući u obzir mogućnosti plavljenja šireg područja maksimalnim vodostajem, ali i same tehničke mogućnosti za organizaciju planiranih sadržaja na lokaciji.\nKolski ristup lokaciji planira se sa severozapadne strane, iz pravca reke Tare, gde se očekuje priključenje na novoplaniranu gradsku saobraćajnicu koja će tangirati lokaciju u pravcu severoistok-jugozapad. Ostali pristupi lokaciji u ovoj fazi projekta nisu mogući.\nU skladu sa programskim zadatkom investitora na lokaciji je planirano formiranje novog stambeno-turističkog kompleksa koji se sastoji od niza pojedinačnih objekata različite strukture i namene. U tom smislu su planirane sledeće namene: stambene vile (jednoporodični objekti spratnosti P+1+Pk), višeporodični stambeni objekti (P+2+Pk) i kompleks hotela (P+2+Pk)\nPovršinu predmetne lokacije čine tri katastarske parcele, koje su predlogom ovog projekta parcelisane na 15 novih urbanističkih parcela na kojjim je izvršena distribucija planiranih namena. Ujedno je izvršena podela na tri funkcionalne celine koje jasno razdvajaju planirane sadržaje.\nDefinisane su zone građenja koje obuhvataju potencijalne površine na urbanističkim parcelama unutar kojih je moguća buduća izgradnja. Ovi parametri zajedno sa definisanim urbanističkim pokazateljima predstavljaju dalji osnov za sprovođenje plana i izgradnju lokaliteta. Prilikom definisanja građevinskih linija uzimani su obzir veličine urb. Parcela, međusobna udaljenja i spratnost objekata, kao i planirana namena, kako bi se omogućilo neometano korišćenje svih sadržaja na lokaciji.


Film "Šavovi" nagrađen u Sofiji - Kulturni kišobran\nFilm „Šavovi“ dobio je specijalno priznanje na Međunarodnom filmskom festivalu u Sofiji.\nU okviru letnjeg izdanja festivala prikazano je (na otvorenom i onlajn) 111 filmova iz 48 zemalja. Na cerememoniji dodele nagrada, održanoj 6. jula, saopšteno je koji su filmovi izdvojeni.\nU ovoj drugoj, balkanskoj selekciji „Šavovi“ dobili su pomenuto specijalno priznanje.\nJedan od najnagrađivanijih filmova\nOd svoje premijere na Berlinskom filmskom festivalu, „Šavovi“ su imali veoma uspešan festivalski život postavši jedan od najnagrađivanijih srpskih filmova u XXI veku. Ovaj srpski film nastao je i uz podršku Filmskog centra Srbije, kao koprodukcija naše zemlje sa Slovenijom, Hrvatskom i Bosnom i Hercegovinom. Na Berlinskom filmskom festivalu je prikazan u zvaničnom programu „Panorama“ i osvojio dve nagrade – Nagradu za najbolji evropski film u toj programskoj celini i Drugu nagradu publike.\nNa FEST-u je nagrađena Snežana Bogdanović za ulogu Ane u ovom filmu, dok je film kao celina poneo i nagradu žirija FIPRESCI i nagradu Nebojša Đukelić. Film je potom nastavio zapažen i uspešan festivalski pohod po Srbiji, regionu i čitavom svetu, a bio je i deo redovnog biosdkopskog repertoara u našoj zemlji.\nFoto: FCS promo/ film “Šavovi”\nNa 19. Međunarodnom filmskom festvalu Las Palmas de Gran Canaria održanom na Kanarskim ostrvima, film „Šavovi“ reditelja Miroslava Terzića u produkciji Uliksa Fehmiu i Milene Trobozić Garfild (West End Productions) nagrađen je sa četiri značajne nagrade (glavna ženska uloga,\nscenario, nagrada za najbolji film po oceni publike, specijalna diploma udruženja CIMA – Žene na filmu i audiovizuelnim medijima).\nPročitajte još i: Od krojačice Dinke do filma “Šavovi”\nfilm Šavovi, Nagrada, nagrađen srpski film, Šavovi\nby Kulturni kišobran 2 hours ago 11 hours ago


Patrijarh Irinej: Ne može se prihvatiti širenje Albanije na račun Srbije - Politika - Dnevni list Danas\nPočetna » Politika » Patrijarh Irinej: Ne može se prihvatiti širenje Albanije na račun Srbije\nPatrijarh Irinej: Ne može se prihvatiti širenje Albanije na račun Srbije\nPoglavar Srpske pravoslavne crkve (SPC) patrijarh Irinej izjavio je večeras da nikad ne može da se prihvati „želja Albanije za proširenjem na račun Srba i srpske države“.\n5Piše: Beta 05. januara 2019. 23.04\nFoto: Dragan Antonić/FoNet (Arhiva)\nPatrijarh Irinej je, u inervjuu za TV Hram, rekao da danas Albanija i Albanci na Kosovu čine ono „što zdrav razum ne može da prihvati“.\nPrema njegovim rečima, „Evropa to sve vidi i mnogi se iščudjavaju i sažaljevaju taj slučaj“, ali niko ništa ne preduzima protiv takvog načina širenja „jedne male države koja hoće da se proširi i zauzme našu najsvetiju teritoriju“.\n„Kosovo nikad nije bilo kolonija nego matična srpska zemlja“, rekao je patrijarh Irinej, navodeći i da postoji pokušaj da se srpske svetinje predstave kao kosovske.\n„Oni traže da ono što im je neko poklonio da to isto učine i srpski narod i srpska država – da im to poklone, ali to mi nikada ni pod kojim uslovima ne možemo učiniti“, rekao je patrijarh Irinej, navodeći da Albanci imaju zaštitu Amerike i velikog dela Evrope.\nPatrijarh Irinej je rekao da smo dužni da branimo svoje „na ljudski, human način, poštujući sve i svakog ali pre svega poštujući sebe, svoju istoriju i kulturu“.\nGovoreći o crkvenom sporu u Ukrajini, patrijarh Irinej je rekao da je trebalo sazvati sabor predstavnika svih pravoslavnih crkava.\nMedjutim, kako je naveo, carigradski patrijarh je „ne konsultujući nikog, već verovatno u dogovoru sa nekim drugim silama ovoga sveta“ pokušao da to pitanje reši i „kako se vidi, bar do sada, na najkastrofalniji način“, gde će „raskol“ u Ukrajini biti „ozakonjen i produžen“.\nPrema rečima patrijarha Irineja, „želja je jednog dela moćnog sveta“ da se osvajanjem Ukrajine približi Rusiji i ima bolji „nadzor“ nad njom.\nPatrijarh Irinej je ocenio da je svojim postupanjem carigradski patrijarh doveo sebe u pitanje i „okrnjio ugled“ te patrijaršije.\n„Mi poštujemo Carigradsku patrijaršiju i želimo da ostane sa ugledom koji je uvek imala u prošlosti“, rekao je patrijarh Irinej.\n„Mi ne navijamo ni za Carigradsku ni za Moskovsku patrijaršiju već za kanonske principe, kanonski poredak“, rekao je patrijarh Irinej, navodeći da je sa kanonske strane stvar jasna.\n06. januara 2019. u 10.16\nKoliko zloupotebe Božijeg imena Reči Božije koliko licemerja cinizma i kontradiktornosti užas\n06. januara 2019. u 19.14\nGde je pra-postojbina Slovena,pa i Srba? Na Kosovu sigurno nije,a ovi su se tamo naselili u 6.i 7.veku N.E. dok su tamo postajali autohtoni narodi.Pa nisu Srbi došli na pustaru! Osim toga,Bugari su prvi osnovali svoje carstvo na prostoru koje se sada,otprilike, naziva Kosovo.\n06. januara 2019. u 22.05\nKomesar Irinej treba da obuce dugacke pantalone – hladno je!\n07. januara 2019. u 20.25\nZnaci i ovde vlada cenzura, samo botovski komentari prolaze !\n16. januara 2019. u 17.46\nZnači može na račun Crne Gore, Makedonije, Grčke.


Prijepolje: Dogradnju sistema zaštite od poplava na reci Lim finansira Svetska banka - PPmedia\nPosted on\t23 маја, 2016 12:19 pm by adminpp033\nOpštini Prijepolje odobren je projekat “Dogradnja postojećeg sistema zaštite od poplava reke Lim” u naselju Šarampov. Projekat, čija je vrednost oko 500.000 dolara finansira se iz prekograničnog projekta upravljanja slivom reke Drine i podržan je od strane Svetske Banke na osnovu sporazuma između Republike Srbije i Međunarodne banke za obnovu i razvoj.\nCilj pilot projekta je zaštita uzvodnog priobalnog dela grada Prijepolja (naselje Šarampov) od velikih voda reke Lim. Period implementacije pilot projekta je 12 meseci.\nMinistarstvo poljoprivrede i životne sredine i JVP Srbijavode, koji su odgovorni za zaštitu od poplava na nacionalnom nivou,planiraju da u naredne dve godine unaprede postojeći i izgrade novi deo sistema za zaštitu od poplava na kritičnim deonicama reke Lim u zoni Prijepolja, a prema rezultatima odgovarajućih analiza prioritet je dat deonici u zoni Šarapov.\nRekonstrukcija i izgradnja ovog sistema je veoma značajna zbog sprečavanja direktnih i indirektnih šteta u nizvodnim delovima grada Prijepolja.\nOptimalno rešenje za zaštitu od poplava zasnovano je na kombinovanom sistemu: rekonstrukcija postojećeg sitema zaštite, modifikacijom postojećeg sistema kako bi se omogućila inastalacija mobilne zaštitne opreme.\nRealizacija ovog projekta će obezbediti unapređenje postojećeg sistema zaštite od poplava u Prijepolju, i mogao bi biti primenjljiv u celom slivu. Ovaj projekat istovremeno predstavlja primer uvođenje novih praksi i inovacija u slivu reke Drine.\nU pripremi za realizaciju ovog projekta JVP “Srbijavode” planira da u saradnji sa opštinom Prijepolje, realizuje izradu Koncepcijskog rešenja, inovativnog rešenja zaštite od poplava, na lokaciji Šarampov i uzvodno koji će biti usaglašen sa urbanistima i planerima Opštine Prijepolje. Takođe projekat će obuhvatiti izradu tehničke dokumentacije – Projekta za izvođenje radova.\nОзнаке: ppmedia, ppmedia.rs, Prijepolje, reka Drina, reka Lim, Republika Srbija, Šarampov, Srbijavode, Svetska banka


Krajem septembra izgradnja prvog objekta Beograda na vodi\nM. D.\t 18. avgusta 2015. 11:57\nKrajem septembra počeće izgradnja prvog objekta u okviru projekta “Beograd na vodi“, najavio je glavni gradski urbanista Milutin Folić.\n“Reč je o dve kule, a nadzemna kvadratura projekta, čiji je najveći deo uradila domaća firma “Mašinoprojekt”, je 68.000 kvadrata”, izjavio je Folić gostujući na TV Pink, navodi se u saopštenju Gradske uprave.\nIlustracija projekta “Beograd na vodi”, koji ljudi shvataju doslovno, nastala je kao deo master plana koji je bio početna ideja tog projekta, ali svi objekti koji se nalaze na njoj podložni su izmenama, pojasnio je Folić.\nPrema njegovim rečima, maketa projekta u okviru kojeg uskoro počinje da se gradi, predstavljena je u Kanu ove godine.\n“Reč je o dve kule koje se stepenasto podižu i otvaraju vizuru iz grada prema reci, što je jedan izuzetno lep projekat”, objasnio je Folić.\nJoš se ne znaju izvođači radova jer je tender u toku, a nakon toga će se znati i koliko će radovi trajati i kolika će biti njihova cena, rekao je Folić naglasivši da cena mora biti takva da radovi budu tržišno isplativi.\nNaglasivši da je Grad Beograd očistio teren i omogućio investitoru da uđe u parcelu, Folić je rekao da je pre nedelju dana porušen i poslednji objekat u prvoj A fazi projekta “Beograd na vodi”.\n“Ceo projekat koji treba da se radi narednih nekoliko decenija podeljen je na nekoliko faza. Prva faza je ono što nije uslovljeno izmeštanjem pruge, a u okviru nje je odvojena prva A faza, gde ima četiri objekta”, objasnio je Folić.\nJedan od njih objekat koji kreće da se gradi krajem septembra, drugi je hotel sa servisiranim apartmanima, zatim su tu Kula Beograd i tržni centar”, rekao je Folić dodavši da se već rade i idejna rešenja za prvu B fazu.\nPrema njegovim navodima, od projekta “Beograd na vodi” velike koristi imaće domaća građevinska industrija.\n“Postoji neka tehnologija koja je nedostupna našoj građevinskoj industriji i sasvim je logično da se uključi i neka strana kompanija, ali će prednost uvek imati domaće firme. I ta strana firma će uvesti samo svoje znanje, a uposliće domaće inženjere, kupovaće mašine u Srbiji, plaćaće porez u Srbiji i praktično će se ponašati kao domaća”, rekao je Folić.\nOn je, govoreći o projektu “IME” (Indetitet, Mobilnost, Ekologija), precizirao da je reč o dvadesetak malih projekata koji su osnovne smernice strategije razvoja grada Beograda.\n“Ono gde Beograd zaostaje za ostalim prestonicama Evrope je upravo identitet, podizanje ekološke svesti i mobilnosti u gradu. U Beogradu i dalje postoji hijerarhija saobraćaja koja je stara nekoliko desetina godina, automobil je i dalje na prvom mestu. Mi to sada menjamo, na prvo mesto treba da dođe pešak, zatim bicikl, javni gradski prevoz i tek na kraju privatni automobil”, rekao je Folić.\nOn je naglasio i da se radi na nekoliko projekata garaža, a jedna od prvih je Studentski trg koje će raditi JKP “Parking servis”, zatim “Trg republike”, “Kosančićev venac”, “Tadeuša Košćuška”.\nIstakavši da se radi i na nekih dvadesetak potencijalnih podzemnih i nadzemnih garaža u gradu, Folić je naglasio da mali projekti u okviru projekta “IME” iziskuju mala sredstva, a efekat je mnogostruk.\nGradski urbanista je najavio da će se realizovati i dva projekta u vezi sa gradskim fasadama od kojih se jedan odnosi na njihovu rekonstrukciju, a drugi na osvetljenje.\nbeogradBeograd na vodiMilutin Folić


„Zapad 'dostojno' obeležio Međunarodni dan ljudskih prava“: Zaharova o odluci suda o Asanžu\nOdluka Apelacionog suda Engleske i Velsa kojom se dozvoljava ekstradicija Džulijana Asanža Americi je sramotna, ocenila je portparolka ruskog Ministarstva spoljnih poslova Rusije Marija Zaharova.\nRanije danas britanski sud je presudio da Džulijan Asanž može da bude izručen Americi, na osnovu žalbe američke vlade.Vašington želi da sudi 50-godišnjem državljaninu Australije i osnivaču "Vikiliksa" zbog objavljivanja poverljivih vojnih dokumenata u vezi sa američkim ratovima u Avganistanu i Iraku.\nrusija, politika, marija zaharova, ekstradicija, rusija – politika, džulijan asanž\n„Ta sramotna presuda u okviru političkog procesa protiv novinara i javnog poslenika jer još jedan vid krvoločnog pogleda na svet anglosaksonskog tandema. Dostojno je Zapad obeležio Međunarodni dan ljudskih prava i završetak ‘Samita za demokratiju’ “ , napisala je Zaharova na svom Telegram kanalu.\nRanije danas britanski sud je presudio da Džulijan Asanž može da bude izručen Americi, na osnovu žalbe američke vlade.\nVašington želi da sudi 50-godišnjem državljaninu Australije i osnivaču "Vikiliksa" zbog objavljivanja poverljivih vojnih dokumenata u vezi sa američkim ratovima u Avganistanu i Iraku.


Radnici Opštine Budva povukli tužbe teške oko milion eura - Vijesti.me\nPOVUKLI SE NAKON ŠTO JE OPŠTINA DOBILA dva spora\nRadnici Opštine Budva povukli tužbe teške oko milion eura\nZaposleni tužili Opštinu Budva zbog pogrešno obračunatih zarada, a odustali jer su prethodni sporovi izgubljeni i morali bi da isplate desetine hiljada eura sudskih troškova Edit\n3940 pregleda 1 komentar(a)\nBrojne tužbe: Opština Budva (Foto: Vuk Lajović)\nVuk Lajović 16. januar 2020, 20:53\nRadnici Opštine Budva, njih oko 50, samoinicijativno su povukli tužbe u devet sporova, kojima su tražili da im se isplati oko milion eura na ime pogrešno obračunatih koeficijenata i zarada za period od 2013. do 2017.\nPovlačenje tužbi uslijedilo je nakon što je Opština uspjela prošle godine da dobije dva ključna spora, koja su potvrđena odlukama Vrhovnog suda, a koja su vodila 22 opštinska funkcionera i radnika. Bivši i sadašnji opštinski funkcioneri su tražili da im se isplati 355 hiljada eura sa uračunatim kamatama, ali su spor pravosnažno izgubili, te na ime sudskih troškova moraju da isplate na desetine hiljada eura.\nPoučeni tim iskustvom i odlukama Vrhovnog suda, grupa radnika koja je vodila odvojenih devet sporova povukla je tužbe i zatražila prekid sudskih sporova, a Opštini je stiglo od suda da se izjasni.\nProtiv Opštine radnici su proteklih godina vodili čak 28 sporova i tražili oko šest miliona eura da im se isplati na ime manje obračunate zarade od 2013. do 2017.\nViše od 200 radnika opštinske administracije tražili su da im Opština na ime naknade materijalne štete po osnovu manje isplaćene zarade za period od 1. januara 2013. do 1. januara 2017. isplati naknadu. U tužbama radnici su se pozivali da ih je Opština oštetila isplaćivanjem manjih zarada.\nOpština je u januru 2008. donijela odluku kojom je utvrdila minimalnu cijenu rada od 100 eura, a početkom aprila 2009. donijela novu odluku kojom je minimalna cijena rada smanjena na 85 eura. Opština potom početkom marta 2012. donosi još jednu odluku kojom minimalnu cijenu rada utvrđuje na iznos od 55 eura, ali važenje te odluke oročava do 31. decembra iste godine, nakon čega nova odluka nije donijeta.\nVrhovni sud je u oktobru prošle godine presudio da je tužba opštinskih funkcionera neosnovana i odbio je, što je bio jasan signal onima koji ostaju pri svojim tužbenim zahtjevima da ih očekuje slična odluka.\n„Neosnovani su navodi tužioca (radnika) da je Opština trebalo da im isplaćuje zaradu prema odluci iz 2008, koja je na snazi. Takođe, ne stoje navodi radnika da je Opština nakon 31. decembra 2012. nastavila da im zaradu na osnovu odluke iz marta te godine, kojom je utvrđena minimalna cijena rada u iznosu od 55 eura. Sudski vještak je objasnio da je svim radnicima u spornom periodu zarada bila isplaćivana u skladu sa uputstvima Ministarstva finansija sa obračunskom vrijednošću koeficijenta od 90 eura bruto, zbog čega su navodi tužioca bez osnova“, obrazložio je Viši sud u presudi iz oktobra.\nOpština je godinama unazad bila „omiljena meta“, ne samo radnicima nego i svima onima koji sa njome sarađuju, da je tuže i nerijetko su sporovi dobijani, a lokalna uprava plaćala ogromne odštetne zahtjeve. Nova gradska uprava angažovanjem advokatskih kancelarija, u najškaljivijim predmetima, kakav je i ovaj u slučaju tužbi radnika, uspjela je da dobije sporove i time onemogući isplatu milionskih tužbenih zahtjeva. Primjera radi, šest miliona eura je ovogodišnji budžet za isplatu svih plata zaposlenima.\nSporovima se potražuje čak 95 miliona eura\nProtiv Opštine Budva vodi se ukupno 460 sudskih sporova pred crnogorskim sudovima, koji su ukupno ”teški” čak 95 miliona eura.\n„Broj aktivnih parničnih predmeta u 2018. godini bio je 460. Sekretarijat za zaštitu imovine je u postupcima pred Osnovnim sudom u Kotoru, na Cetinju, u Nikšiću, u Baru, Herceg Novom, Beranama, te Privrednim, Apelacionim, Višim i Upravnim sudom Crne Gore, Vrhovnim sudom Crne Gore zastupao Opštinu Budva na 922 održana ročišta“, navodi se u izvještaju tog sekretarijata od prošle godine.\nDa su tužbeni zahtjevi ozbiljna prijetnja za finansijsko funkcionisanje metrpole turizma, jasno je u svome izvještaju o reviziji završnog računa Opštine Budva za 2018., upozorio je prije nekoliko mjeseci i nezavinsi revizor.\nRevizor je tada saopštio da je na završni račun dato mišljenje sa rezervom između ostalog i zbog 95 miliona eura sredstava koja lako mogu biti odliv, po osnovu utuženja Opštine od strane fizičkih i pravnih lica.


KONKRETNI PROJEKTI ZA INVESTIRANJE: Tri konferencije za dijasporu – Vesti iz srbije i sveta\nHome > Ekonomija > KONKRETNI PROJEKTI ZA INVESTIRANJE: Tri konferencije za dijasporu\nby Janko Vesic - Oktober 28, 2021 Oktober 28, 2021 039\nNa sastanku Marka Čadeža, predsednika Privredne komore Srbije i Arno Gujona, v. d. direktora Uprave za saradnju s dijasporom i Srbima u regionu, rečeno je da će do kraja ove godine biti organizovan skup naših privrednika iz dijaspore u Švajcarskoj, a početkom 2022. u Austriji i Nemačkoj.\nFormiraće se novi Poslovni savet za dijasporu 2021-2024 PKS, koji će kroz konkretne aktivnosti raditi na tome da se jedan deo sredstava od doznaka preusmeri u pokretanje novih biznisa, i otvaranje radnih mesta u Srbiji. Kako bi se naša dijaspora čvršće povezala sa maticom, plan je da se do kraja godine pusti u rad onlajn baza investicionih projekata, koja je trenutno u izradi kroz projekat „Link up Serbia’’.\nPrivredna komora Srbije će obezbediti informacije preko svojih 16 regionalnih komora o konkretnim projektima na lokalu u koje je već sada moguće investirati, od sektora turizma, ulaganja u banjske centre i otvaranja etno-sela, do poljoprivrede i IT sektora.\nPredsednik PKS kaže i da bi za naše građane u dijaspori bilo značajno da se kroz projekat „Tačka povratka“ u diplomatsko-konzularnim predstavništvima Srbije širom sveta, otvore informativni centri koji će nuditi sve informacije o aktuelnim projektima za investiranje u našu zemlju.\nBELEX indeksi pozitivni na startu nedelje\nDezember 20, 2021 Dezember 20, 2021 024\nCena ruskog gasa za Moldaviju porasla sa 550 na 647 dolara\nJanuar 10, 2022 Januar 10, 2022 023\nIsključenja vode na delu Novosadskog puta; U Veterniku i Futogu smanjen pritisak\nNovember 24, 2021 November 24, 2021 029\nU SAD više stotina letova otkazano za Badnje veče zbog obolelih posada


Lavrov: Nada da SAD neće pretvoriti Balkan u front protiv RF\nTanjug 24. decembra 2021. 09:32\nSARAJEVO – Šef ruske diplomatije Sergej Lavrov izjavio je da Rusija očekuje da će administracija američkog predsednika Džozefa Bajdena imati dovoljno političke volje i razuma da Balkan ne pretvori u još jedan front antiruske konfrontacije.\nLavrov je u intervjuu sarajevskom listu Oslobođenje, ocenio da će, u suprotnom, to imati katastrofalne posledice po Evropu u celini.\nKomentarišući tezu da je BiH „žrtva rusko-američke konfrontacije“, šef ruske diplomatije je istakao da Rusija svoje probleme ne rešava na račun bilo čijih interesa i da partnere ne stavlja pred apsolutno lažan izbor „ili sa nama ili protiv nas“, prenosi agencija TAS S.\nLavrov je istakao da je stav Moskve dobro poznat – regionalnim problemima su potrebna regionalna rešenja zasnovana na inkluzivnom dijalogu i uzimajući u obzir stavove svih zainteresovanih strana.\nDodao je da je Vašington u poslednje vreme izbegavao da razgovara sa Rusijom ne samo o BiH, već i o Balkanun u celini.\nOdgovarajući na pitanje šta je glavni interes Rusije na Balkanu, Lavrov je istakao da su to mir, bezbednost i stabilnost u tom regionu.\n„Nema potrebe da tražimo neki skriveni smisao u ruskoj politici. To je uzaludno. Sa svima sarađujemo na ravnopravnim, transparentnim osnovama, uz uzajamno uvažavanje, na principima međunarodnog prava, pre svega Povelje UN“, naglasio je Lavrov.\nPrema njegovim rečima, mit o „štetnom uticaju” Moskve je izmišljen, a promovišu ga, kako je rekao, „lokalni rusofobi“ da bi zatrovali atmosferu saradnje u regionu.\nLavrov je ocenio da je stavljanje balkanskih država pred veštački izbor „ili Evropska unija ili Rusija“ kontraproduktivno i nepravedno i da izaziva nove linije podela u regionu i ometa saradnju.\nRuski ministar spoljnih poslova smatra da se često namerno ignoriše volja građana balkanskih država.\n„Pogledajte do čega je to dovelo u Crnoj Gori, koja je bukvalno „uvučena“ u NATO, suprotno mišljenju većine. Zašto lomiti preko kolena i nasilno promovisati evroatlantsku agendu?“, upitao je Lavrov.\nDodao je da se svi dobro sećaju šta je NATO radio u regionu 1990-ih godina i da će posledice bombardovanja osiromašenim uranijumom osećati još mnogo generacija lokalnog stanovništva.\nLavrov je ponovio da je Srbija ključni partner Rusije na Balkanu i da Moskva visoko ceni strateško partnerstvo sa Beogradom i ulaže napore da svestrano unapredi bilateralne veze.\nPonovio je i da je stav Rusije o Kosovu i Metohiji dobro poznat i da Moskva podržava postizanje održivog i obostrano prihvatljivog rešenja Beograda i Prištine na osnovu Rezolucije 1244 Saveta bezbednosti UN.\nLavrov je istakao da to rešenje mora dobiti odobrenje Saveta bezbednosti, jer je reč o obezbeđivanju međunarodnog mira.


Direktorat civilnog vazduhoplovstva među najboljima u Evropi u oblasti sertifikacije pilotskih dozvola i centara za njihovu obuku, ocenio ekspertski tim EASA-e :: Direktorat civilnog vazduhoplovstva Republike Srbije\nRepublike Srbije - 24.06.2021 18:35:17\nDirektorat civilnog vazduhoplovstva među najboljima u Evropi u oblasti sertifikacije pilotskih dozvola i centara za njihovu obuku, ocenio ekspertski tim EASA-e\nEkspertski tim Evropske agencije za bezbednost vazdušnog saobraćaja (EASA - European Aviation Safety Agency) je posle petodnevne detaljne inspekcije rada Direktorata civilnog vazduhoplovstva Republike Srbije,od 4. do 9. oktobra, ocenio da srpske vazduhoplovne vlasti odlično primenjuju evropske standarde u oblasti sertifikacije pilotskih dozvola, centara za obuku pilota i njihovih lekarskih uverenja. To praktično znači da su pilotske dozvole koje izdaje Direktorat civilnog vazduhoplovstva Republike Srbije, ne samo priznate u čitavoj Evropi već i izuzetno cenjene.\nPrema prvim, preliminarnim rezultatima eksperata iz Kelna, srpske vazduhoplovne vlasti su u okviru ove delatnosti među najboljima u Evropi, odnosno među najboljima u okviru EASA-e, koju čine vazduhoplovne vlasti zemalja članica Evropske unije. Zvanični i detaljni izveštaj eksperata biće dostavljen DCV do kraja idućeg meseca.\nPored kontrole rada DCV, stručnjaci za civilno vazduhoplovstvo iz EU, proveravali su rad Direktorata i na terenu, kontrolišući dokumetaciju nekoliko centara za obuku pilota.\nSvrha posete ekspertskog tima iz Evropske unije bila je da se detaljnom kontrolom rada Direktorata analizira i proveri nivo primene procedura sadržanih u radnom aranžmanu koji je 2008. godine Direktorat civilnog vazduhoplovstva potpisao sa Evropskom agencijom za sigurnost vazdušne plovidbe.\nEkpertski tim Evropske agencije za bezbednost vazdušnog saobraćaja činili su istaknuti evropski stručnjaci iz oblasti pilotskih licenci i vazduhoplovne medicine.\nU Direktoratu civilnog vazduhoplovstva do kraja oktobra biće obavljene još dve velike inspekcije Evropske agencije za bezbednost vazdušnog saobraćaja radi provere primene evropskih standarda u oblasti plovidbenosti, saobraćajne delatnosti i programa procene sigurnosti stranih vazduhoplova SAFA - Safety Assesment of Foreign Aircraft Programme.


VUJINOVIĆ & DJOKIĆ SAVETOVALI GLOVO U PREUZIMANJU "DONESI"\nAdvokatska kancelarija Vujinovic & Đokić, savetovala je kao lokalna podrška, špansku kompaniju Glovo, jednu od vodećih evropskih kompanija za dostavu, u postupku preuzimanja kompanije Plotun, čime je Glovo stekao brend Donesi.\nTransakcija je deo internacionalnog projekta preuzimanja kompanija koje su bile u vlasništvu firme Delivery Hero, u šest zemalja, ukupne vrednosti 170 mliona eura.\nPartneri Nikolina Vujinović i Đorđe Đokić i saradnik advokat Aleksandra Božović, pružili su podršku kompaniji Glovo i njihovom pravnom timu u procesu sprovođenja transakcije i postavljanja strateških uslova za buduće poslovanje. Kancelarija je asistirala klijentu u integraciji dva poslovna modela u nekoliko različitih aspekata ovog projekta.\nIzuzetno nam je zadovoljstvo da smo učestvovali u ovoj značajnoj transakciji i pružili podršku našem višegodišnjem klijentu.\nŽelimo im mnogo uspeha u budućem radu na srpskom tržištu.


Đoković pobedio Nišikorija, u finale sa Del Potrom - Dnevni list Danas\nPočetna » Sport » Đoković pobedio Nišikorija, u finale sa Del Potrom\n2Piše: Danas Online / B92 08. septembra 2018. 09.23 Izmenjeno: 09.46\nĐoković i Del Porto do sada su se sastajali 18 puta, a mnogo uspešniji je bio srpski teniser sa 14 pobeda. Na ATP turu Argeninac ga je dobio samo jednom, dve pobede je zabeležio na Olimpijskim igrama u Londonu i Riju, a jednu u Dejvis kupu.\nUlaskom u finale Novak je osvoio 1.200 poena i probio se na četvrto mesto ATP liste, a ako osvoji turnir preteći će i Del Porta i od ponedeljka će biti treći igrač sveta.\n„Počastvovan sam što igram ovaj sport i drago mi je što sam uspeo da dođem do još jednog finala. Uzbuđen sam zbog toga šta me čeka u nedelju. Siguran sam da će biti jako teško“, rekao je Đoković posle meča.\n„Možda i jedna od važnijih stvari je bilo to da kontrolišem svoje emocije. Pre svega, mi smo svi ljudska bića i sa tim se treba izboriti. Iz svake situacije sam sticao iskustvo i vrlo važno je što sam iz svake izašao snažniji“, dodao je on.\n„Nadal i Federer su imena o kojima se stalno govori. Oni su uvek veliki favoriti zbog svega šta su postigli do sada. Ipak, ovaj turnir je čudan, možda danas nije bila tolika vlažnost, ali… Na žalost Rafaelu Nadalu se dogodilo to što se dogodilo, povredio se i to svakako nije lepo. S druge strane treba čestitati Del Potru, oporavio se od svih povreda koje je imao u prethodnim godinama… U poslednjih 14-15 meseci igra svoj najbolji tenis i on je oduvek bio jedan od onih igrača iz top 5“, rekao je Đoković.\n08. septembra 2018. u 11.21\nOdkako postoje nosioci grupa uvek su 1 i 2 nosilac u najboljem položaju. Ali gle čuda ovde je Nadal kao 1 nosilac imao pre DelPotra, Tima (5 setova), Kačanova(5 setova)… naravno da su mu stradala kolena…\nA 6 nosilac: Fuskovic, Sangrem, Gaske, Sousa, Milman, a sada u polufinalu Nišikori (21 nosilac) inače nije igrao godinu dana bio povređen…\nPa pogledajte taj hod ka osvajanju titule US, sve preko igrača DRUGE LIGE…. verovatno mu CIJA namestila žreb? Slično kao što su Vučiću omogućili da ode na Kosovo!\n08. septembra 2018. u 13.38\nDjokovic je trebao da igra sa federerom u 1/4 finalu sto je znatno teze od Tima ali nije kriv Nole sto je federer ispao.Zreb je takav kakav je i tu nema namestanja ni povlascenih..A vucica je izdajnik,lazov i lopov koji unistava ovu drzavu.Skoro pola miliona obrazovanih ljudi je napustilo ovu drzavu od 2012


Šta ako se porodite za doček Nove godine: Ovako izgleda najluđa noć u porodilištu!\nPostavio Sonja Milekic\t On dec 30, 2016 0\nAko je vam je termin porođaja krajem decembra, ili početkom januara, lako bi moglo da se dogodi da najluđu noć provedete u porodilištu. Većina trudnica se uglavnom probojava ovakvog scenarija, međutim novogodišnja noć u porodilištu uopšte ne bi trebalo da vam izgleda strašno.\nU razgovoru sa osobljem novosadskog porodilišta saznajemo da trudnice ne treba da se plaše, jer je porodilište zapravo najlepše mesto na svetu – mesto gde se rađa novi život. A ima li lepše stvari na svetu nego u novogodišnjoj noći nego što je rođenje bebe? Doček Nove godine se po radu osoblja ni malo ne razlikuje od bilo koje druge noći u porodilištu. Broj medicinskih sestara i lekara ne smanjuje se, a svi imaju svoje smene i dežurstva.\nZna se da je svaki porođaj poseban čin, ali novogodišnji je zaista najposebniji. Mamama je omogućeno nešto duže druženje, hrana je svečanija, a dobija se i desert. Atmosfera u porođajnoj sali je radna i paradna – te noći svi su veseli, pa tako i osoblje. Posete uglavnom nisu dozvoljene, ali za novogodišnju noć, tate se možda nekako i provuku uz dozvolu, kako bi videli svoju supugu koja se porodila ili još uvek čeka na porođaj. Uvek se nađe i poneki poklončić za mame od raznih sponzora i dobrotvora… Sadržaj i veličina paketa se razlikuju od porodilišta do porodilišta.\nPobedite strah od porodjaja u 5 koraka\nZA PRVU BEBU U 2017.GODINI SLEDI NOVČANI POKLON OD 300.000 DINARA\nRIZIKOVALA SAM ŽIVOT DA POSTANEM MAJKA :Užičanka Kristina posle drame kaže da je najsrećnija na svetu


Modna kuća Mona i Narodno organizuju premijerno predstavljanje kolekcije "Carstvo" autora Olge Olje Ivanjicki. Kolekcija će biti prikazana na rođendan Olje Ivanjicki 10. maja, 2010. godine u 19,30 časova na Velikoj sceni Narodnog pozorišta u Beogradu.\nKolekcija prenosi Oljino viđenje Petog carstva - imperije uma - "koje je značilo sve za ovo područje, plaćeno i životom i krvlju i idejom slobode i prinošenjem žrtve na oltaru Zemlje", a realizovali su je kreatori Mone, Kristina Gajić i Ana Leković.\nNaša najpoznatija slikarka XX veka Olja Ivanjicki je za modnu kuću Mona uradila kolekcije "Tesla" - posvećenu 150 godišnjici od rođenja "najvećeg umetnika među naučnicima", "Njegoš" - nastalu povodom 160 godišnjice od prvog štampanja "Gorskog vijenca" u Beču.\nNa Velikoj sceni Narodnog pozorišta kolekciju će postaviti reditelj Siniša Kovačević, scenografiju potpisuje Boris Maksimović, saradnik na izboru muzike je Svetislav Božić, a koreograf je Jelena Mladenović.\nbeograd, pozorište, olja, ivanjicki, revija, modna, mona, narodno, carstvo\nq: 19 - t: 0.04234 sec


Sportske.net - Sa Pintu: "Sledeće sezone osvajamo titulu"\nSa Pintu: "Sledeće sezone osvajamo titulu"\nUkoliko njegov tim bude imao iste uslove kao i rivali, Rikardo Sa Pintu veruje da Zvezda može do titule.\n"Ako sledeće godine budemo imali iste uslove kao i rivali, bićemo šampioni. Na kraju ove sezone moći ćemo da razgovaramo o mnogim stvarima, a vrlo sam ponosan na svoje igrače koji nemaju iste uslove kao i protivnici", rekao je Sa Pintu novinarima na stadionu Zvezde.\nOn, međutim, nije želeo da odgovori novinarima o kojim se uslovima radi.\nZvezda je u subotnjem "večitom" derbiju izgubila od Partizana sa 1:0, posle čega, dva kola pre kraja Super lige, zaostaje za rivalom pet bodova na tabeli.\nSa Pintu je kazao da ga niko iz uprave kluba nije kontaktirao posle derbija i dodao da je sve što je radio na toj utakmici radio sa ubeđenjem.\n"Posle utakmice možemo da govorimo o mnogo promena, ali ja sve što radim, radim sa ubeđenjem i nikad ne odustajem od toga. Igrači su odlično radili prethodne nedelje i kontrolisali su igru u prvom poluvremenu. Međutim, Partizan je imao posed lopte u drugom i stvorio nekoliko šansi. Imali smo peh i da nam se povredi Darko Lazović, a nemamo igrače koji mogu da ga zamene", rekao je Sa Pintu.\nZvezda će u 29. kolu Super lige Srbije dočekati Slobodu iz Užica, a trener je rekao da će taj duel biti težak jer je protivnik rasterećen.\n"Na ovom nivou nema lakih utakmica. Nećemo imati sve igrače na raspolaganju, što zbog povreda što zbog kartona, ali sam siguran da ćemo dati sve od sebe i da će nas srce i inteligencija odvesti do pobede. Slobada nema šta da dobije, igraće bez pritiska i doći će da uživa u utakmici", rekao je trener Zvezde.\nCrveno-beli će biti oslabljeni neigranjem kapitena Nenada Milijaša, Mendeša Kadua i Nikole Maksimovića zbog suspenzija, Darko Lazović je povređen, a neizvestan je i nastup Marka Vešovića, Nikole Mikića i Nikole Petkovića.\n"Ja uvek na teren izvedem najbolji tim. Zvezda ima pritisak da mora da pobedi na svakoj utakmici i onda ne možeš svima da daš šansu. Moraćemo da napravimo neke izmene i neki koji nisu igrali mnogo imaće priliku da pokažu sta znaju", rekao je Sa Pintu.\nUtakmica izmedju Crvene Zvezde i Slobode igraće se sutra od 17 sati na stadionu u Ljutice Bogdana.


FIAT PRETI OTPUŠTANJEM 380 RADNIKA: Štrajk se nastavlja, pregovori neizvesni\nVlada Srbije je obaveštena da u Fiatu razmatraju mogućnost otpuštanje radnika i smanjenje planirane proizvodnje\nObjavljeno: 13.07.2017. 10:44h\nFoto: Fabrika Fijata; Autor: Profimedia\nRadnici prve i druge smene kompanije Fiat Krajsler automobili u Kragujevcu podelili su se prilikom izjašnjavanja o prekidu generalnog štrajka pa je većina u prvoj smeni glasala za prekid, dok su njihove kolege iz druge smene jednoglasno glasale za nastavak štrajka.\nŠtrajkački odbor je saopštio da je Fiat postavio ultimatum da se zamrzne štrajk, što je uslov za početak pregovora, ili će fabrika u Kragujevcu otpustitti 320 radnika i smanjiti proizvodnju za 80 odsto.\nPrema informacijama iz dva većinska sindikata, štrajk se nastavlja, a Samostalni sindikat traži od Vlade Srbije pomoć u organizovanju referenduma na kojem bi se svaki radnik pojedinačno izjasnio.\nPredsednik Samostalnog sindikata kragujevačke fabrike Zoran Marković kaže da je Vlada Srbije obaveštena da, ukoliko ne dođe do prekida štrajka, u Fiatu razmatraju mogućnost otpuštanje radnika i smanjenje planirane proizvodnje za ovu godinu.\nUDRUŽENI SINDIKATI SRBIJE: Premijerka da objavi ugovor sa Fijatom, pa da otklonimo sumnje! https://t.co/ri2z3UUUGF pic.twitter.com/UeWASGFeGc\nZbog toga je, po njemu veoma važno da svaki radnik preuzme ličnu odgovornost i pismeno se izjasni o daljoj sudbini štrajka i same fabrike.\n“Odgovornost je na nama da li kompanija u Kragujevcu sa 2.300 radnika treba da ostane, odgovornost je na nama i da li će više od 1.000 kooperanata da preživi, kao i da li tih 6.500 ljudi u Srbiji koji trenuto rade za Fiat, treba i dalje da rade. Ako Fiat ima nameru da ovo zatvori, neće dati povećanje plate i neće ispuiti ni jedan zahtev”, kaže Marković.\nZa razliku od njega, poverenik Ujedinjenog granskog sindikata “Nezavisnost” FCA Zoran Stanić kaže da problem kompanije nisu finansije već inat poslodavca koji ne želi da čuje vapaj radnka.\n“Da je kompanija u finansijskim problemima radnici bi sigurno pristali da rade i za 30.000 dinara, pa i za manje, ali problem je što para ima i rasipaju se na sve strane, samo nema za plate. Za plate Fiat izdvaja manje od dva odsto od ukupnih troškova”, ističe Stanić.\nPojedini mediji su, pozivajući se na nezvanične izvore, najavili da će u Kragujevac u petak doći izvršni direktor Fiat Grupe Alfredo Altavila od koga se očekuje da u pregovorima sa predstavnicima Štrajkačkog odbora i Vladom Srbije pokuša da okonča višednevni prekid proizvodnje fiata 500L izazvan generalnim štrajkom.\nNakon današnje odluke radnika druge smene ta mogućnost je dovedena u pitanje jer Fiat, shodno svojoj praksi da ne pregovara dok traje štrajk, traži da se on prekine kako bi se stvorio preduslov za početak pregovora o zahtevima radnika.\nTokom 12 dana potpune obustave rada, nije proizvodeno 4.880 automobila, a već danas će taj broj biti povećan na čitavih 5.320.\nVeliku štetu trpe i kooperantske firme u industrijskoj zoni “Grošnica” u kojima je obustavljena proizvodnja delova za ugradnju u fiat 500L.\nTagovi Vlada SrbijeradniciFiatAutomobilKragujevacFabrikaŠtrajkSrbija


TUŽILAŠTVO BiH ZADOVOLJNO NAJVEĆOM IZREČENOM KAZNOM U PREDMETU FINANSIJSKOG KRIMINALA\nIzrečenom pravosnažnom presudom u predmetu Čago i drugi izrečeno ukupno 23 godine zatvora i oduzeta nezakonita imovinska korist u iznosu od oko 7,5 miliona KM, čime je ova presuda najveća u historiji BiH u oblasti finansijskog kriminala.\nTužilaštvo BiH, postupajući tužilac, stručni saradnici i istražitelji u Posebnom odjelu za organizirani kriminal, privredni kriminal i korupciju koji su nekoliko godina intenzivno radili na predmetu protiv Čago Fahrudina i dr., ocijenili su izrečenu presudu kao ogroman iskorak Bosne i Hercegovine u borbi protiv finansijskog kriminala i poreznih utaja.\nPresuda obuhvata 6 fizičkih i tri pravna lica (preduzeća). Prvooptuženi Čago Fahrudin osuđen na kaznu zatvora od 10 godina, a ostali optuženi na kazne od 7 godina, 2 i pol godine, godinu i pol, te dvije kazne od po godinu zatvora.\nOvom presudom izrečena je najveća kazna za organizirani kriminal, porezne utaje i pranje novca u postdejtonskoj Bosni i Hercegovini, a s obzirom da je veći broj nekretnina i pokretnina zamrznut tokom postupka, to će olakšati naplatu kazni.\nTužilaštvo BiH uložilo je ogromne napore u otkrivanju i dokazivanju finansijskog kriminala ogromnih razmjera, a nakon provedenog sudskog postupka napori tužilaštva rezultirali su osuđujućim presudama za sve optužene.\nOvaj predmet je vodio tužilac Ismet Šuškić, šef Odsjeka za privredni kriminal, koji je specijaliziran za procesuiranje finansijskog kriminala, te je priznati stručnjak i edukator u borbi protiv finansijskog kriminala u BiH i regionu.\nOva presuda predstavlja potvrdu posvećenosti Tužilaštva BiH borbi protiv organiziranog kriminala i poreznih utaja, kojima se nanosi šteta budžetu i na taj način i svim građanima naše zemlje.\nOva presuda, uz predmet Kekerović, predstavlja izuzetne rezultate Tužilaštva BiH u borbi protiv organiziranog kriminala, korupcije i privrednog kriminala.\nTužilaštvo BiH izražava zahvalnost partnerskim agencijama, Upravi za indirektno oporezivanje (UIO) BiH i Državnoj agenciji za istrage i zaštitu – SIPA na saradnji u ovom predmetu.\nNastavljamo odlučnu borbu protiv organiziranog kriminala, korupcije, poreznih utaja, radi spr i kažnjavanja počinilaca ovih krivičnih djela, te oduzimanja nezakonite imovinske koristi i vraćanju novca građanima Bosne i Hercegovine, radi jačanja uspostave vladavine prava, a navedena presuda je poruka svima koji čine ova krivična djela da naša zemlja ima kapacitete kojima će biti otkriveni procesuirani i kažnjeni.


To volim! - Marketing Mreža\nKada kompanija ima proizvode koji u sebi spajaju tradiciju i inovativne tehnologije, a ciljna grupa je najšira moguća, osmišljavanje vizuelnog identiteta i strategije komunikacije izazov je i za iskusne dizajnere, PR menadžere i marketinške stručnjake. Ovakav izazov je dizajneru grafike Bojani Ninković, PR agenciji Headline, Jovici Tišmi i ostatku kreativnog tima postavila pekarska industrija „AS – Braća Stanković“ iz Begaljice.\nZa samo 12 godina porodična firma izrasla je u jednog od najvećih proizvođača pekarskih proizvoda u Srbiji, a u novu fazu, koja je zahtevala kompletan rebranding, ulazi sa „superstarom“ – VitAS, hlebovima od naklijalog zrna pšenice, veće nutritivne vrednosti i bez aditiva.\nCeo asortiman je, radi lakše komunikacije, podeljen u tri kategorije – „classic“, „premium“ i „snack“. Svaka od ovih kategorija obraća se posebnoj ciljnoj grupi. „Classic“ je namenjen ljudima koji se vezuju za tradicionalne proizvode, „premium“ je za potrošače koji se ne libe da probaju nešto novo i pre svega zdravo, dok je kategorija “Snack” idealna za sve koji nemaju vremena za klasične obroke, pa im upakovana peciva, kroasani ili konditorski proizvodi dobro dođu da utole glad „na brzinu“. U skladu sa ovim kategorijama, osmišljene su i PR i BTL aktivnosti.\nNajšira javnost i mediji do skoro nisu bili informisani o Pekarskoj industriji „AS – Braća Stanković“. Novinari su se sa pekarima iz Begaljice upoznali na najslađi mogući način – kroz čuvene „Kikindske štrudle“ sa makom i sa orasima.\nSimpatični pekar sa logotipa Pekare AS otišao je u zasluženu penziju, a „AS – Braća Stanković“ sada se prepoznaju po dizajnu logoa koji i bojama i oblikom definiše savremenu kompaniju koja pekarstvu pristupa sa najnovijim svetskim iskustvima, što garantuje da su proizvodi iz Begaljice vrhunskog kvaliteta, proizvedeni od probranih sastojaka. Ambalaža je, takođe, pažljivo osmišljena, pa će proizvodi Pekare AS biti lako uočljiva, “odevena” u atraktivne boje, dok će kupci istovremeno kroz transparentni deo moći da vide kako izgleda ono što će im se naći na trpezi.\nNovi vizuelni identitet kompanije i modernu redizajniranu ambalažu kupci već imaju prilike da vide u maloprodajnim objektima širom Srbije, a pored marketinške i PR kampanje koje obuhvataju različite kanale komunikacije u planu je i unapređenje samih prodajnih mesta. Brendiranjem i opremanjem polica u većim prodajnim lancima dodatno će se pospešiti komunikacija sa ljubiteljima kvalitetnih pekarskih proizvoda.\nPod sloganom „To volim“ – Pekarska industrija „AS-Braća Stanković“ zakoračila je u novu eru svog poslovanja.\nAutor teksta: agencija Headline\npekara AS - Braća Stanković\nPR u pekarskoj industriji


Policija protjeruje osam sveštenika iz Pljevalja | Republika Srpska\nNaslovna Region Policija protjeruje osam sveštenika iz Pljevalja\nPolicija protjeruje osam sveštenika iz Pljevalja\nOsam sveštenika Srpske pravoslavne crkve /SPC/ iz Pljevalja moraju do 15. februara da napuste Crnu Goru, naložila je crnogorska policija, a prenose „Večernje novosti“, onlajn izdanje.\nIz crkvenog odbora Pljevalja saopštili su da je policija, umjesto da spašava živote u vrijeme nezapamćenih vremenskih neprilika, zbog kojih je u Crnoj Gori proglašeno vanredno stanje, odlučila da deportuje sveštenstvo SPC iz Pljevalja.\n„Kakva je grdna nevolja naterala policiju da naredi da sveštenici napuste Crne Goru kada su svi putevi u državi neprohodni? Da li vernici pravoslavci sada treba da očekuju žute zvezde na rukavima?“, pitaju pljevaljski sveštenici.\nIz crkvene opštine Pljevlja upozoravaju da bi se progonom sveštenika zatvorile sve crkve u opštini Pljevlja, te traže objašnjenje i pozivaju republičku, lokalnu i sudsku vlast da zaštite osnovna ljudska prava.\nOsam sveštenika iz Pljevalja moraju do srijede, 15. februara, u ponoć da napuste teritoriju Crne Gore, jer im, kako navode iz Ministarstva unutrašnjih poslova Crne Gore, kao stranim državljanima nije odobren privremeni boravak.\nPolicija je pribjegla „vanrednom pravnom lijeku“ i donijela rješenje da se žalbe sveštenstva na odluku da im se ne odobri privremeni boravak odbijaju, a da nova žalba „ne odlaže izvršenje“.\nOsam sveštenika, koji su državljani Srbije i Republike Srpske, žive i rade u Pljevljima po pet i više godina, neki i sa porodicama, i ranije su redovno dobijali boravišne dozvole.\nU crnogorskom MUP, međutim, sada kažu da zahtjev pravoslavne crkve nije legitiman, jer SPC, kao ni Mitropolija crnogorsko-primorska sa Cetinja nisu registrovane kao „vjerske zajednice“, odnosno „pravna lica“.\nAko osam sveštenika iz Pljevalja, a slična sudbina čeka i još pedesetak sveštenih lica, monaha i monahinja iz Mitropolije i Eparhije budimljansko-nikšićke, budu protjerani, vjerske obrede praktično neće imati ko da obavlja, navode „Novosti“


Šminkanje - Aurelija Đan - Peščanik\nU Privrednoj komori Beograda prošle nedelje je održana prva u nizu obuka u ocrtavanju obrva za 100 polaznica. Kurs u ocrtavanju obrva u trajanju od šest meseci predstavljen je kao pozitivan napor grada da promoviše i podstiče žensko preduzetništvo i zapošljavanje. Ova obuka je dobar primer nesvrsishodnog trošenja novca i loše politike rodne ravnopravnosti u Srbiji.\nPrvo, u okolnostima u kojima je položaj žena na tržištu rada veoma težak, njihova edukacija u posebnoj tehnici šminkanja deluje kao neka vrsta zamajavanja. Naime, indeks rodne ravnopravnosti pokazuje da je Srbija u ovoj oblasti ocenjena sa najnižom ocenom, te se stoga zahtevaju ozbiljne intervencije države. Savladavanje tehnika ocrtavanja obrva možda nekome može da pomogne pronađe posao ili započne sopstveni biznis, ali potrebno je obratiti pažnju na generalni kontekst položaja žena na tržištu rada. Zbog rodnih stereotipa pri izboru zanimanja, one su najviše zastupljene u profesijama koje se tradicionalno povezuju sa negom i brigom, kao što su obrazovanje, socijalna zaštita i zdravstvo. Podaci govore da su ovakvi poslovi slabije plaćeni, pa na tržištu rada postoji platni jaz u korist muškaraca. U tom smislu, kurs šminkanja teško da može pomoći jačanju uloge žena u poslovnom svetu. Zanimljivo je i da je prema rečima člana Gradskog veća i predsednika Saveta za zapošljavanje ovaj kurs predstavljen kao „čin vrhunskog patriotizma“. Verovatno se on ogleda u tome što će građanke Srbije sa nacrtanim obrvama ispuniti svoju osnovnu rodnu ulogu – da budu lepe.\nDrugo, imajući u vidu da je Srbija dobila donacije u vrednosti od 20 miliona za razvoj ženskog preduzetništva, postavlja se pitanje kako je Savet za zapošljavanje grada Beograda odlučio da investira baš u razvoj tehnika ocrtavanja obrva. Iako devojke u Srbiji zaista koriguju ovaj deo lica, malo je verovatno da je Savet napravio analizu sa zaključkom da im je ocrtavanje obrva potrebnije od na primer kompjuterskih veština. Pre će biti da se novac iz donacija nasumično troši na edukacije bez jasne svrhe, koje očigledno traju mnogo duže nego što ovladavanje tim veštinama zahteva. Na sajtu agencije angažovane za sprovođenje kursa piše da ovakva obuka obično traje 2 dana, uz moguće konsultacije sa učiteljem do dva meseca. Nakon toga se od polaznica očekuje da same vežbaju veštinu. A isti kurs u organizaciji grada Beograda traje čitavih 6 meseci.\nNa kraju, nezaobilazan je utisak da se vladajuća elita poigrava sa kriterijumima za članstvo u EU. Ovakvim aktivnostima Srbija pokušava da štiklira zahteve iz poglavlja 19 koje se tiče zapošljavanja i socijalne politike. U situaciji u kojoj se svaka druga firma koju pokrene žena ugasi nakon druge godine, promovisanje tradicionalne podele poslova na „muške“ i „ženske“ neće unaprediti rodnu ravnopravnost. Iniciranje različitih obuka je poželjno, ali samo ako se time ženama daje šansa da razviju veštine neophodne na tržištu rada, koje će ih učiniti konkurentnima u odnosu na muškarce.


Portal Sarajevo-RS.com - DNS će imati svog kandidata na izborima\nDNS će imati svog kandidata na izborima\nčetvrtak, 20 april 2017 21:37\nPredsjednik Demokratskog narodnog saveza (DNS) Marko Pavić rekao je večeras na Osmoj redovnoj izbornoj skupštini DNS u Doboju da će ova stranka imati svog kandidata na predstojećim izborima 2018. godine, za predsjednika Republike Srpske ili srpskog člana Predsjedništva BiH.\nPavić je novinarima rekao da su do sada te pozicije prepuštali koalicionim partnerima, ali da smatra da imaju snagu da nose jednu od tih funkcija i očekuju da će njihovi partneri imati korektan stav.\nU medijima se ovih dana kao potencijalni kandidat za predsjednika Republike Srpske pominjao aktuelni predsjednik Narodne skupštine Republike Srpske Nedeljko Čubrilović, ali prvi čovjek DNS-a kaže da je rano govoriti o imenima, jer ova stranka u junu tek završava unutarstranačke izbore.\n''Demokratski narodni savez želi da ostvari veći uticaj u Narodnoj skupštini i naročito u Vladi Republike Srpske, jer imamo i program i način kako bi neke stvari rješavali brže nego što se one sada rješavaju'', rekao je Pavić.\nIstakao je da je zadovoljan postignutim rezultatim Gradske organizacije DNS u Doboju, koja je večeras reizabrala dosadašnjeg predsjednika Slava Gligorića na novi, četverogodišnji mandat.\nPoslednji put izmenjenočetvrtak, 20 april 2017 22:14\nViše iz ove kategorije « Raspisan konkurs za dodjelu sportskih stipendija Predsjednik Dodik najpopularni političar na ''Guglu'' »


Rusija: Nećemo dozvoliti da se sa nama razgovara kao 90-ih godina - Sputnjik Srbija\n07:42 16.05.2020 (osveženo 08:23 16.05.2020) Preuzmite kraći link\nTim rečima on je prokomentarisao poziv NATO-a upućen Rusiji da uzme učešće u modernizaciji Bečkog dokumenta, kojim se utvrđuju mere za jačanje poverenja, bezbednosti i smanjenja pretnje od nastanka vojnih sukoba u regionu zemalja OEBS-a.\nTolstoj je podsetio da je taj dokument potpisan još 1991. godine i da se od tog trenutka „mnogo toga izmenilo“.\n„Naša zemlja se promenila, a promenio se i ceo svet, zbog čega razgovarati u tonalitetu 90-ih danas sa Rusijom više nije moguće. Dok se ne ubedimo da NATO i SAD ne žele da sednu za pregovarački sto na jednakim uslovima, ni o kakvoj modernizaciji Bečkog sporazuma ne može biti ni reči“, naglasio je.\nPodsetimo, Bečki dokument zaključen je 1991. godine pod okriljem OEBS-a u cilju saradnje Rusije i NATO u sferi bezbednosti.\nOd dana potpisivanja, dokument je nekoliko puta obnavljan. On sadrži osnovne mehanizme sprečavanja vojnih incidenata u Evropi, kao i pravila informisanja o vojnim vežbama.\nPetar Tolstoj, Bečki dokument, Rusija


Istorija karmina: Činjenice koje verovatno nisi znala o svom omiljenom makeup proizvodu - Page 3 of 3 - Wannabe Magazine\nIstorija karmina: Činjenice koje verovatno nisi znala o svom omiljenom makeup proizvodu\nJedno od velikih pitanja u jednom trenutku je bilo da li glumice u nemim filmovima zaista toliko vole crni karmin, što je u stvari znak da ova boja ne postoji nekoliko poslednjih sezona, već nekoliko decenija. Međutim, nije reč bila o crnom, već crvenom karminu koji je zbog dekolorizacije delovao crno, a to samo govori da je od svog postanka, iz godine u godinu, iz ere u eru, veka u vek, crveni karmin bio i ostao najpopularniji.\nJedna od zanimljivih istorijskih činjenica koje se vezuju za englesku istoriju, jeste da žene koje su nosile karmin na svojim usnama u trenutku kada se već nalaze u srednjim godinama, odmah su bile optuživane da su veštice. Međutim, ta istorija nije preneta i na kraljicu Elizabetu, koja je bila ozbiljan fan karmina, pa je čak i na svojoj samrtnoj postelji zahtevala da njen karmin bude u svakom trenutku uredan, jak i postojan na usnama.\nKarmin je uvek imao veliku popularnost, pa je tako tokom 1915. godine i tog perioda bio zabranjen za korišćenje ženama u Kanzasu koje su imale više od 44 godine, kako se ne bi stvarala “iluzija izgleda”, budući da se i dan danas veruje i vidi u stvari, da nanesen karmin u velikoj meri menja izgled lica, te da ga podmlađuje.\nEngleska je imala posebno zanimljive zakone kada je karmin u pitanju. Početkom 18. veka, kralj je mogao da raskine bez ikakvih problema svoj brak ukoliko njegova žena nosi pogrešnu nijansu karmina – a tada je to bila roze boja, koja očigledno kraljevima i kraljevskim porodicama nije bila omiljena. Čudan običaj, moramo se svi složiti.\nI na kraju, svi otprilike znamo koliko koji karmin određenog brenda može da košta. I svaka devojka je spremna da odredi neku cifru koju želi da isplati za svoju omiljenu boju i teksturu, ali, ko zna koliko košta najskuplji karmin na svetu?! Guerlain KissKiss Gold and Diamond Lipstick košta čitavih 62 hiljade dolara, što ga čini najozbiljnijom investicijom kada je makeup u pitanju, iako se njegove moći ne razlikuju u velikoj meri od bilo kog drugog karmina.\nKljučne reči beautybeauty trendistorija karminaIstorija karmina: Činjenice koje verovatno nisi znala o svom omiljenom makeup proizvodukako se našminkatikarminlepotamagazin za ženemakeupmakeup trendmodni magazinnegaruž za usnešminkaWannabe MagazinWannabe Magazineženski magazinženski modni magazin


Prosvjetni radnici u Sarajevu razmišljaju o štrajku upozorenja: Neće raditi prva dva časa – BDC TV\nProsvjetni radnici u Sarajevu razmišljaju o štrajku upozorenja: Neće raditi prva dva časa\nProsvjetni radnici koji rade u osnovnim školama i vrtićima u Kantonu Sarajevu razmatraju opciju da od ponedjeljka, 17. septembra, organizuju štrajk upozorenja tokom kojeg neće raditi prva dva časa u prvoj i drugoj smjeni.\nNa ovo su se odlučili jer jučerašnji protesti nisu urodili plodom, odnosno jer, prema riječima predsjednika Sindikata osnovnog obrazovanja i odgoja KS Saudina Sivre, Vlada KS nije iznijela nikakav stav.\nKazao je kako im je ministar Jasmin Halebić poručio da im osnovica plaće može biti samo 300 KM, dok premijer KS Adem Zolj nije imao nikakav stav.\nUkoliko se odluče na štrajk upozorenja, on će biti organizovan prva dva časa u prvoj i drugoj smjeni i trajat će do ispunjena zahtjeva.\nPredsjednik Sindikata je još jednom poslao poziv premijeru Zolju za organizovanje sastanka i očitovanje o njihovim zahtjevima.\n“Ukoliko dođe do štrajka, nastavni proces i učenici će biti potpuno ugroženi pa vas još jednom pozivamo da nam dostavite zvaničan stav Vlade po pitanju povećanja osnovice, odnosno da li Vlada prihvata naš prijedlog ili Vlade predlaže neki drugi iznos osnovice”, kazao je Sivro u zahtjevu upućenom premijeru KS.\nOdluka o štrajku bit će donesena danas ili sutra kada će biti održana sjednica Skupštine Sindikata osnovnog obrazovanja i odgoja KS.